INVAZIJA MIGRANATA: Nadiru u Srbiju sa svih strana! ·\nINVAZIJA MIGRANATA: Nadiru u Srbiju sa svih strana!\nOd zatvaranja „balkanske rute“ u martu 2016, broj migranata u Srbiji nikada nije bio veći nego sada, piše „Politika“.\nMinistar policije Nebojša Stefanović izjavio je da je u Srbiji trenutno nešto više od 8.500 migranata.\nUNHCR barata približno istom brojkom (6.600), dok u Centru za pomoć tražiocima azila kažu da ih je najmanje 7.000, prenosi B92. Najviše ih je iz Avganistana i Pakistana, potom Irana i Iraka, država severne Afrike, navodi list u izdanju od utorka.\nKako precizira Svetlana Palić iz Komeserijata za izbeglice i migracije, od marta 2016. u našim prihvatnim centrima boravilo je između 2.500 i 3.500 migranata, a sada ih je više od 8.000.\nProblem je što, kako se navodi, migranti izbegavaju smeštaj u centrima u Preševu, Beloj Palanci ili Pirotu jer žele da budu bliže granicama EU kroz koje očajnički traže prolaz. Procena je da duž državnih međa Mađarske, Hrvatske i BiH ima između 800 i 1.000 migranata koji vrebaju priliku za ilegalan prelazak.\nSadašnje „jezgro“ migranata u Srbiji puni se ne samo prilivom iz Grčke, preko Severne Makedonije ili Albanije, već i povratnim talasima iz Hrvatske, BiH i Mađarske. Reč je, piše list, o takozvanom izgurivanju (puš bek), metodi koju primenjuju policijske i pogranične službe susednih država.\nMeđunarodne humanitarne organizacije dokumentovale su i slučajeve lančanog izgurivanja – iz Slovenije u Hrvatsku, iz Hrvatske u BiH, a odatle u Srbiju. Prema podacima Centra za pomoć tražiocima azila, od januara do sredine septembra 2019. evidentirano je 1.256 “pušbekovanih” iz okolnih zemalja, najviše iz Hrvatske i Mađarske.\nIzvor:politika, sputnik, nezavisni.rs\nOne thought on “INVAZIJA MIGRANATA: Nadiru u Srbiju sa svih strana!”\n2020-04-09 u 20:06\nTreba postaviti pitanje Vucicu, , narod u Srbiji bez posla,bez hleba bez normalnog zivota,a on ,on dovlaci emigrante,razbojnike zarazene stoke koji napadaju narod ionako mucan u Srbiji..Naseljava in preko noci,on misli da ga niko ne prati sta radi,dok je Srpski narod stavio u karantin 24 sata..Ja se licno nadam u Boziju pomoc,samo Bog moze pomoci..


Kineski privrednici zainteresovani za hotel Zelenkada na Zlatiboru | SRBIJA I KINA\nKineski privrednici zainteresovani za hotel Zelenkada na Zlatiboru\nadmin / 14/06/2015\nDelegacija 33 privrednika iz Kine završila je posetu Zlatiborskom okrugu, a sudeći po prvim razgovorima zainteresovani su za hotel Zelenkda.\nDelegacija na čelu sa predsednicom Grupacije Ji Hao Linda Vang posetu je završila obilaskom ski centra na Torniku.\nPredsednik opštine Čajetina Milan Stamatović ocenio da je poseta bila veoma uspešna i da je moguća saradnja sa Kinom u oblasti poljoprivrede i turizma.\nHotel Zelenkada na Zlatiboru\n“Kineskim privrednicima prestavili smo naše potencijale. U obavezi smo da im pošaljemo prevedenu dokumentaciju kako bi se upoznali sa studijama opravdanosti i isplativosti investicija koje planiramo da realizujemo na Zlatiboru””, kaže Stamatović.\n“Krenućemo od manjih projekata kako bi oni stekli poverenje u nas kao partnere za dalju saradnju. Sudeći po prvim razgovorima trenutno su zainteresovani za hotel Zelenkadu, koji je ponuđen na prodaju od 2013. godine””, ističe Stamatović.\nStamatović naglašava da bi saradnja sa Kinezima doprinela prosperitetu ne samo opštine Čajetina, već celog Zlatiborskog okruga i potvrdio da će do narednog susreta sa kineskim investitorima sigurno dođi.\n14/06/2015 in SRBIJA I KINA. Tags: Hotel Zelenkada, Investicije, Kina, Linda Vang, saradnja, Srbija, Zlatibor\n← Kineski privrednici zainteresovani za razvoj turizma i poljoprivrede na Zlatiboru\nLinda Vong: Privrednici stvaraju pobednički narod →


Izvor: Capital.ba, 08.Dec.2021, 08:01\nBANJALUKA – U 12.30 časova predsjednik Vlade Republike Srpske Radovan Višković razgovaraće sa ministrom unutrašnjih poslova Srbije Aleksandrom Vulinom. Kadrovi će medijima biti dostavljeni “vitransfer” linkom, a poslije sastanka biće objavljeno saopštenje, /Administrativni centar Vlade Srpske/ – u 13.00 časova Višković će primiti priznanje “Kapetan Miša Anastasijević” za doprinos unapređenju saradnje Republike Srpske i Srbije. /Kulturni centar Banski dvor/ BANJALUKA >> Pročitaj celu vest na sajtu Capital.ba << – U 11.00 časova obilježavanje 15 godina Investiciono-razvojne banke /IRB/ Republike Srpske. Svečanosti će prisustvovati premijer Republike Srpske Radovan Višković, a gostima će se obratiti vršilac dužnosti direktora IRB-a Dražen Vrhovac i predsjednik Unije udruženja poslodavaca Srpske Saša Trivić. U 11.15 časova obraćanja i izjave za novinare. /prostorije IRB-a/ BANJALUKA – U 11.00 časova ministar prosvjete i kulture Republike Srpske Natalija Trivić posjetiće Narodno pozorište Republike Srpske, gdje će održati radni sastanak sa vršiocem dužnosti direktora Dijanom Grbić. Izjave za novinare u 11.30 časova. DOBOJ – U 11.00 časova ministar spoljne trgovine i ekonomskih odnosa u Savjetu ministara Staša Košarac sastaće se sa gradonačelnikom Doboja Borisom Jerinićem, /Gradska uprava/ – u 11.40 Košarac će posjetiti kompaniju “Agromiks”. Planirane su izjave za novinare. ISTOČNA ILIDŽA – U 12.00 časova zvanična posjeta poslanika u Narodnoj skupštini Republike Srpske Jelene Trivić, te poslanika u Predstavničkom domu Parlamentarne skupštine BiH Mire Pekić i Branislava Borenovića Istočnoj Ilidži. Predviđene su izjave za novinare. /zgrada opštine/ BIJELJINA – U 10.00 časova sjednica Skupštine grada Bijeljina na kojoj će odbornici razmatrati Nacrt budžeta za 2022. godinu u iznosu od 56.586.089 KM i izvještaj o izvršenju budžeta za devet mjeseci ove godine. /skupštinska sala u Centru za kulturu/ BANJALUKA – U 9.00 časova sjednica Skupštine grada Banjaluka. ISTOČNO SARAJEVO – U 14.00 časova u Gradskoj upravi Istočno Sarajevo biće predstavljena mobilna aplikacija putem koje će građani moći da postave pitanja izabranim odbornicima, delegiraju određene teme i ukažu na probleme u svojoj lokalnoj zajednici, te da dostave fotografije i lokaciju na kojoj su problemi evidentirani. PRIJEDOR – U 13.00 časova Unija udruženja poslodavaca Republike Srpske organizuje okrugli sto o temi “Izazovi i budućnost poslovanja”. /hotel “Prijedor”/ SARAJEVO – U 12.00 časova sastanak članova Predsjedništva BiH sa direktorom/zamjenikom izvršnog direktora za Zapadnu Evropu, Balkan, Tursku i Veliku Britaniju pri Evropskoj službi za spoljne poslove Markom Makovecom i zamjenikom pomoćnika državnog sekretara SAD i specijalnim izaslanikom za Balkan Gabrijelom Eskobarom. Sastanku će prisustvovati šef Delegacije EU u BiH Johan Satler i ambasador SAD u BiH Erik Nelson. /saopštenje/ SARAJEVO – U 15.00 časova konferencija za novinare nakon dvodnevne sjednice političkih direktora zemalja članica Upravnog odbora Savjeta za sprovođenje mira o trenutnoj situaciji u BiH. /zgrada UNITIK-a/ SARAJEVO – U 13.20 časova strateški političko-vojni seminar o temi “Kibernetička bezbjednost” i “Krizni menadžment”, u organizaciji Ministarstva odbrane u Savjetu ministara i u saradnji sa Misijom OEBS-a u BiH. Izjave za novinare u 14.10 časova. /Dom oružanih snaga/ SARAJEVO – U 11.00 časova završna konferencija projekta “Izgradnja efikasnog pravosuđa u službi građana” koji implementira Visoki sudski i tužilački savjet BiH, uz finansijsku podršku EU. Predviđene su izjave za novinare. /hotel “Terme”, Ilidža/ SARAJEVO – U 9.00 časova nastavak suđenja generalu takozvane Armije BiH Ramizu Drekoviću za ratne zločine nad srpskim civilima na području Kalinovika 1995. godine. /Sud BiH/ SARAJEVO – U 9.00 časova nastavak suđenja predsjedniku Vlade Federacije BiH Fadilu Novaliću i ostalima u vezi sa spornom nabavkom 100 respiratora vrijednih 10.530.000 KM. /Sud BiH/ SOČI – Ruski predsjednik Vladimir Putin sastaće se sa premijerom Grčke Kirjakosom Micotakisom. Чланак Najava događaja za srijedu, 8. decembar 2021. godine се појављује прво на Capital.ba - Informacija je capital.\nNezavisne Novine: Višković razgovarao sa Vulinom u Banjaluci\nCapital.ba: Najava događaja za četvrtak, 9. decembar 2021. godine\nBANJALUKA – Premijer Republike Srpske Radovan Višković rekao je da investitori imaju viška novca i da im Centralna banka BiH diže kamate na sredstva koji imaju na računima, te da istovremeno imaju zabranu da finansiraju proizvodnju u namjenskoj industriji. Foto: Capital „Mi ćemo to raditi...\nMinistaru unutrašnjih poslova Srbije Aleksandru Vulinu danas je u Banjaluci uručena nagrada "Kapetan Miša Anastasijević" za razvoj prosperiteta i unapređenje saradnje Srbije i Republike Srpske.


Sve mjere u borbi protiv pandemije koronavirusa – Radio Gora\nSve mjere u borbi protiv pandemije koronavirusa\nVlada Kosova uvela je novi set mjera u borbi protiv pandemije koronavirusa. Većina novih mjera stupa na snagu danas (29. 08. 2021.), dok će jedan dio početi da se primenjuje 30. avgusta, a drugi 13. septembra. Kao što je i najavljeno, početak školske godine je odložen za 13. septembar, radno vrijeme ugostiteljskih objekata ograničeno je do 21.30, dok će pola sata kasnije na snagu stupiti i policijski čas.\nVlada je, međutim, ujedno odlučila da uvede posebne uslove za ulazak na Kosovo. Riječ je o obavezi posedovanja potvrde o vakcinaciji ili jednog od više testova koji dokazuju da osoba nije pozitivna na kovid ili da ga je preležala i ima antitela. Ova mera će, međutim, od 13. septembra važiti i za zaposlene u javnim i obrazovnim ustanovama, prenosi KoSSev.\nVlada je odlučila da uvede novi set mjera za ulazak i izlazak sa Kosova koje će važiti od 30. avgusta pa sve do 13. septembra.\nU ovom vremenskom periodu sve osobe koje ulaze na Kosovo moraće da ispune jedan od više predviđenih uslova, tj. da sa sobom imaju barem jedan od sljedećih dokumenata:\nVlada je ujedno donela pravilo da građani Kosova i lica sa privremenim ili stalnim boravkom, u slučaju da ne ispunjavaju jedan od gorenavedenih uslova, pri ulasku potpišu izjavu kojom se obavezuju na sedmodnevnu samoizolaciju.\nOva mjera ne važi za one koji ulaze na Kosovo vazdušnim ili kopnenim putem i napuste ga u roku od tri sata.\nRad privatnih i javnih institucija u vrijeme pandemije, posebni uslovi za zaposlene od 13. septembra\nVlada je ujedno uvela novi set mjera koji se odnosi na rad javnih i privatnih ustanova, a koje važe od 30. avgusta do 13. septembra.\nGrađani nisu u obavezi da nose masku tokom vožnje, ali kada su u vozilu sa užim članovima porodice, tokom trčanja, vožnje biciklom i vježbanja, kao i kada neko jede ili konzumira tečnost.\nIzuzeci postoje. Mjera ne važi u hitnim slučajevima – kada se ide kod doktora, u kupovinu lijekova, usljed pružanja medicinske pomoći ili izbegavanja povreda ili rizika od povrede.\nOd poštovanja mjere su izuzeti zdravstveni radnici, obezbeđenje, pružaoci javnih usluga i radova, radnici koji rade u noćnim smenama u preduzećima koja obezbeđuju funkcionisanje lanca snabdevanja (transport robe), ali pod uslovom da su im izdate dozvole od strane Poreske administracije Kosova.\nIz vlade ujedno navode da Ministarstvo zdravlja može, u slučaju postojanja događaja od posebnog značaja, da izda posebnu dozvolu, kojom će se privremeno ukinuti mjere za određenu kategoriju lica.\nMjera o neophodnom ispunjavanju jednog od uslova koji važe za ulazak na Kosovo, odnosi se i na osoblje u svim javnim i privatnim ustanovama svih nivoa obrazovanja, takođe od 13. septembra.\nRiječ je o obavezi posedovanja potvrde o vakcinaciji ili jednog od više testova koji dokazuju da osoba nije pozitivna na kovid ili potvrde da zaposleni ima antitela.\nPozorištima, ansamblima… dozvoljeno je održavanje vežbi, kao i predstava i nastupa, ali onlajn.\nOva odluka se, međutim, ne odnosi na sjednice u skupštini i sastanke vlade, ali u slučaju da okupljeni imaju zaštitne maske i poštuju meru distance.\nVlada je odlučila da zabrani pojedine aktivnosti, nezavisno od broja učesnika ili publike.\nVlada je odlučila ujedno da zabrani pružanje usluga ugostiteljskih objekata u zatvorenim prostorijama.\nOdržavanje sportskih takmičenja i treninga je i dalje dozvoljeno, ali u skladu sa protokolom i preporukama Svetske organizacije za sportske događaje i mjera kosovske vlade.


RTCG - Radio Televizija Crne Gore - Nacionalni javni servis :: Politika :: Crna Gora i Srbija da se pridruže EU prije 2025.\n03. 10. 2019. 18:50 >> 18:51 3\nU ekonomskom i bezbednosnom je interesu Evropske unije da se Crna Gora i Srbija pridruže EU pre 2025. godine, izjavio je šef mađarske diplomatije Peter Sijarto uz ocjenu da su obje zemlje "praktično spremne za pristupanje".\nSijarto je na dvodnevnom Bezbjednosnom forumu koji se danas završava u Varšavi, podvukao da su Crna Gora i Srbija praktično spremne za pristupanje i da je integracija Zapadnog Balkana u "političkom, ekonomskom i bezbjednosnom interesu EU", prenio je sajt euractiv.com.\nSve zemlje članice, uključujući Madjarsku, imale bi ekonomsku korist od uključivanja šest zemalja Zapadnog Balkana u evropski prostor slobodne trgovine, jer je EU glavni trgovinski partner u svakoj od njih, rekao je Sijarto.\n"Ne dijelimo trenutni stav Evropske komisije da do 2025. neće biti proširenja, to bi trebalo da dogodi mnogo ranije", rekao je Sijarto.\nUprkos uvjeravanjima Ursule fon der Lajen da će politika susjedstva i odnosi EU i Zapadnog Balkana imati visoki prioritet u narednom mandatu Komisije, zemlje članice poput Francuske ili Holandije jasno su ukazale da nevoljno prihvataju nove članice u doglednoj budućnosti, navedi se na sajtu euractiv.com.\nCrna Gora - EU Peter Sijarto\nIzvještaj EK o Crnoj Gori 6. oktobra\nEU bez komentara o najavi ukidanja sankcija Rusiji\n14. 09. 2020. 7


SAD uvele sankcije rusko-venecuelanskoj banci zbog podrške Maduru - Svet - Dnevni list Danas\nPočetna » Svet » SAD uvele sankcije rusko-venecuelanskoj banci zbog podrške Maduru\nSAD uvele sankcije rusko-venecuelanskoj banci zbog podrške Maduru\nSAD su danas uvele sankcije banci sa sedištem u Moskvi, koja je u vlasništvu ruskih i venecuelanskih državnih kompanija, zbog navodnog pokušaja zaobilaženja američkih sankcija Venecueli.\n0Piše: Beta - AP 11. marta 2019. 17.43\nAmeričko ministarstvo finansija saopštilo je da je uvelo sankcije banci Evrofajnens mosnarbank zbog njene podrške venecuelanskoj naftnoj kompaniji PDVSA, koja se našla na meti sankcija u januaru.\nSAD i više od 50 drugih država priznaju lidera opozicije Huana Gvaida za legitimnog privremenog predsednika Venecuele. One navode da socijalstički predsednik Venecuele Nikolas Maduro nije legitimno reizabran na prošlogodišnjim izborima pošto opozicionim kandidatima nije dozvoljeno učešće na njima.\nAmerički ministar finansija Stiven Mnučin rekao je da „najnoviji potez pokazuje da će SAD preduzeti akciju protiv stranih finansijskih institucija koje podržavaju nelegitiman Madurov režim i doprinose ekonomskom kolapsu i humanitarnoj krizi koja pogađa narod Venecuele“.\nPrema podacima ministarstva finansija SAD, Evrofajnens mosnarbank je osnovana radi finansiranja zajedničkih rusko-venecuelanskih naftnih i infrastrukturnih projekata.\nnikolas maduro, SADVašington


Saradnja u infrastrukturnim projektima\nBeta 10. jula 2015. 14:00\nMinistarka građevinarstva, saobraćaja i infrastrukture Srbije Zorana Mihajlović i ambasador Švajcarske u Srbiji Žan-Danijel Ruh razgovarali su danas o unapređenju procedure izdavanja građevinskih dozvola u Srbiji i mogućnostima saradnje na infrastrukturnim projektima.\nKako je saopšteno posle sastanka, Mihajlović je rekla da nakon usvajanja i početka primene Zakona o planiranju i izgradnji njeno ministarstvo nastavlja da radi na unapređenju sprovođenja objedinjene procedure u lokalnim samoupravama i pripremi za početak izdavanja elektronskih građevinskih dozvola, koji je planiran od 1. januara 2016. godine.\nAmbasador Ruh je ocenio da donošenje tog zakona predstavlja napredak u unapređenju ukupnog poslovnog ambijenta u Srbiji, koji je od velikog značaja za realizaciju započetih, kao i potencijalnih investicija.\nMihajlović je upoznala Ruha i sa prioritetima Srbije u oblasti putne i železničke infrastrukture, posebno nakon usvajanja finalnog predloga Osnovne transportne mreže Zapadnog Balkana na ministarskom sastanku u Rigi.\nNa tom sastanku su u transportnu mrežu Zapadnog Balkana, koja će postati deo evropske transportne mreže, uvršteni i ključni infrastrukturni projekti koje je predložila Srbija, uključujući Koridor 10 i Koridor 11, kao i deo autoputa Niš-Priština – Tirana-Drač.\nRuh je podržao tu inicijativu i ukazao da će švajcarske kompanije razmotriti mogućnosti eventualnog uključivanja u realizaciju infrastrukturnih projekata od regionalnog značaja.


Zavirite u harem : Nadlanu.com\nZavirite u harem\nObjavljeno 20. sep 2012. / 12:30:02\nSama priroda harema po sebi i njihova skrivenost od okoline doveli su do toga da se o njima zapravo jako malo zna, a podaci do kojih se može doći na osnovu literature ne mogu se smatrati preterano pouzdanim.\nCarski haremi otomanskih sultana bili su mesta na kojima je živeo veliki broj žena, uključujući i zvanične žene, majke i kćerke sultana, kao i robinje. Ovde su živeli i sultanovi sinovi dok ne bi napunili 16 godina i bili spremni, smatralo se, za odvajanje od majki. Uticaj i značaj ovih žena bio je veoma veliki, iako ih mnogi smatraju robinjama, pa nije za zanemarivanje ni podatak da su sultanija Hurem (žena Sulejmana Veličanstvenog i majka Selima II) i sultanija Košem bile najuticajnije žene u otomanskoj istoriji.\nRobinje u turskim haremima su uglavnom bile sa Kavkaza, iz Gruzije, Abhazije i okolnih zemalja, uglavnom su otkupljivane na pijacama robova nakon sto su prethodno bile kidnapovane i odvođene iz svojih mesta.Birane su one najlepše. Pored toga,njihsu često slali kao poklon sultanu i sami vladari okolnih zemalja ili upravnici odredjenih oblasti. Neke od njih su čak i same porodice ohrarbrivale da postanu robinje u sultanovom haremu zbog luksuza u kojem su zivele i prilike da postnu sultanove miljenice. Ipak, nije bilo dovoljno da su samo lepe. Radilo se i na njihovom obrazovanju, učile su o umetnosti, da plešu, pevaju, recituju…\nIako svi smatraju da bi sultan samo ušao u prostorije harema i tek tako odabrao ženu sa kojom će provesti veče, neki podaci pokazuju da to i nije bilo baš tako. Smatra se da su postojale posebne pripreme, od kojih su čak nastali pravi mali rituali, koje su prethodile odlasku kod sultana. Devojkama bi ranije bilo najavljeno koje večeri idu kod vladara, a onda su se one specijalno pripremale i doterivale za tu priliku. Sam put kojim se išlo do njegovih odaja nazivan je „zlatna staza“.\nISPOVEST MANEKENKE KOJA JE BILA U HAREMU: Čekala sam po…\nNEVEROVATNA ISPOVEST BEOGRAĐANKE: 4 godine sam provela kao…\nISTINA O SULTANU OD BRUNEJA: Bahaćenje i orgijanje sa…\nMuskarci koji su ih čuvali u haremu zvali su se evnusi.\nHaremi su se često pojavljivali i u evropskoj umetnosti, naročito u doba romantizma. U zapadnim kulturama zamišljani su kao mesta puna golih devojaka koje namazane maslinovim uljem leže oko bazena, a čija je glavna svrha da udovolje muškarcu.\nHaremi su postojali u svim poligamnim društvima, a ne samo u Turskoj, za koju se danas uglavnom vezuju.\nU Maroku je krajem 17. i početkom 18. veka živeo Mulaj Ismail za koga se govorilo da je imao skoro 1000 dece sa 500 konkubina.\nDrevni Egipćani su stalno tražili od upravnika svojih provincija lepe, mlade sluškinje. Ašoka, vladar u Indiji, imao je harem sa 500 žena, a u Meksiku je postojao harem sa čak 4000 konkubina. Slična mesta su postojala i u Kini i Japanu.\nSigurni smo da ovom pričom ipak nismo pokvarili ideju muškarcima o tome kako su funkcionisali haremi.\nISKRENA: Goga Sekulić otkrila šta je sve operisala na licu i…\nPAJA I JARE: Goca Tržan i Raša Novaković jednom fotkom…\nMOJ ŽIVOT JE INTRIGANTAN: Dušica Jakovljević otkrila za koju…\nAGONIJA KOŽE TOKOM PANDEMIJE KORONAVIRUSA: Kako da sprečite…\nPETICA VIŠE NEĆE BITI NAJVIŠA OCENA: Uvodi se program…


Grad Beograd: 5 miliona dinara za razvoj preduzetništva\nNaime, cilj konkursa je zapravo podsticanje ka samozapošljavanju nezaposlenih lica, zatim razvoja novih inovativnih i visokotehnoloških proizvoda, usluga i procesa, kao i stvaranja tehnoloških preduzeća, povećanja konkurentske sposobnosti privrednih subjekata i uključivanja u međunarodne tržišne tokove.\nUkoliko govorimo o troškovima finansiranja, oni su uglavnom vezani za infrastrukturne i stručne usluge od strane Naučno-tehnološkog parka na Zvezdari, u koje između ostalog spadaju kancelarijski poslovni prostor, administrativne i stručne usluge kao i ostale relevantne usluge u zavisnosti od stepena razvoja biznis ideje.\nSa druge strane, bitno je istaći da državna pomoć male vrednosti za koju su obezbeđena sredstva u budžetu grada Beograda u 2016. godini, ne može da se dodeli za delatnosti i aktivnosti navedene u zakonskim i drugim propisima koji regulišu kontrolu i dodelu državne pomoći.\nRok za slanje prijava je do 25. avgusta\nUkoliko ste zainteresovani da svoje mesto pronađete u Naučno-tehnološkom parku, pre popunjavanja i podnošenja prijave potrebno je da ispunjavate sledeće uslove:\nDa imate stečeno visoko obrazovanje,\nDa već posedujete biznis ideju,\nDa ste državljanin Republike Srbije sa prebivalištem na teritoriji grada Beograda,\nDa niste osuđivani ili se protiv vas ne vodi postupak za neko od krivičnih dela.\nKada je reč o kriterijumima za vrednovanje i rangiranje prijava (možete ih preuzeti u PDF formatu), u slučaju da dva ili više podnosioca prijava imaju isti broj bodova, u okviru liste vrednovanja i rangiranja, prednost će se primenjivati prema redosledu unapred navedenih kriterijuma.\nSvi koji budu bili zainteresovani, svoje prijave sa potrebnom dokumentacijom bi trebalo da pošalju najkasnije do 25. avgusta tekuće godine do 15 časova. Takođe, dokumenta koja nedostaju nije moguće naknadno dopuniti, dok se prijave i zahtevi neće vraćati podnosiocma. Više informacija i detalja možete pronaći putem zvaničnog sajta Grada Beograda.


U minijaturnoj ekološkoj kući žive i uzgajaju organsko povrće TROŠKOVI MIIMALNI – VIDEO - UniversumX\nOva kućica iza sebe ima neverovatnu priču. Iako ima samo 10 kvadratnih metara, prvobitno osmišljen kao dom na točkovima gotovo je u potpunosti napravljen od odbačenih i neupotrebljenih materijala.\nUprkos minijaturnoj kvadraturi, ovo je potpuno funkcionalan životni prostor za troje.\nPritom je potpuno ekološka – koristi solarne panele za energiju i zagrevanje vode i skuplja kišnicu.\nU okolnoj bašti uzgaja se organsko povrće, koje se zaliva akvaponskim sistemom.\nI unutrašnjost kuće je u skladu sa prirodom, tako da je enterijer gotovo u potpunosti od drveta i sve je uređeno tako da se maksimalno iskoristi svaki deo prostora. Kuća ima čak i sprat, na kojem se nalazi spavaći deo.\n← Da li vi spadate u 1% genijalnih ljudi? Niko ne zna rešenje ove matematičke mozgalice\nVajda u loži, Novak igrao kao u transu: U Monte Karlu kao kod kuće, lepo je opet videti Marijana uz sebe (VIDEO) →


Arhiva - Informacije o održanim sednicama 2004.\nNaslovna » Arhiva » Informacije o održanim sednicama - 2004\nInformacije o održanim sednicama 2004. godine\n18. novembar 2004. godine\nNa Petoj sednici Drugog redovnog zasedanja, Narodna skupština je konstatovala da je narodnim poslanicima Emiliji Krstić i Dragiši Đokoviću prestao mandat danom podnošenja ostavke.\nNa Pedeset devetoj sednici, održanoj 18. novembra, Republička izborna komisija je konstatovala da mandati za ova poslanička mesta pripadaju Demokratskoj stranci Srbije, sa čije Izborne liste su izabrani poslanici kojima je prestao mandat.\nKomisija je, na predlog Demokratske stranke Srbije, dodelila mandate Radoslavu Zdravkoviću i Petru Madžareviću i utvrdila Izveštaj o izboru narodnih poslanika radi popune upražnjenih poslaničkih mesta u Narodnoj skupštini Republike Srbije, koji je upućen Narodnoj skupštini.\n12. novembar 2004. godine\nRepublička izborna komisija je na 58. sednici razmatrala Predlog zakona o izboru poslanika Skupštine Srbije i Crne Gore.\nSednica je održana 12. novembra, a predsedavao je zamenik predsednika Komisije Dejan Đurđević.\n3. novembar 2004. godine\nRepublička izborna komisija je na sednici održanoj 3. novembra razmatrala i usvojila Izveštaj o izboru poslanika u Skupštinu Srbije i Crne Gore i Izveštaj o izboru narodnog poslanika radi popune upražnjenog poslaničkog mesta u Narodnoj skupštini Republike Srbije.\nSednicom Komisije je predsedavao predsednik Zoran Perović.\n29. oktobar 2004. godine\nRepublička izborna komisija je održala sednicu 29. oktobra. Predsedavao je Zoran Perović, predsednik Komisije.\nNarodne skupština Republike Srbije konstatovala je na sednici održanoj 14. oktobra, da je Draganu Ljubojeviću, izabranom na predlog Poslaničke grupe Srpska radikalna stranka, prestao mandat poslanika u Skupštini Srbije i Crne Gore i dostavila obaveštenje Republičkoj izbornoj komisiji. Republička izborna komisija je, na predlog Poslaničke grupe Srpska radikalna stranka, predložila da se za poslanika Skupštine Srbije i Crne Gore izabere Goran Jocić.\n6. oktobar 2004. godine\nNa Pedeset petoj sednici, održanoj 6. oktobra, Republička izborna komisija je utvrdila Izveštaj o poreklu, visini i strukturi prikupljenih i utrošenih sredstava za izbornu kampanju kandidata za izbor za predsednika Republike.\nKomisija je zaključila da Izveštaj dostavi Odboru za finansije Narodne skupštine Republike Srbije na dalju nadležnost.\n4. oktobar 2004. godine\n54. sednica Republičke izborne komisije\nNa Pedeset četvrtoj sednici, održanoj 4. oktobra, Republička izborna komisija je utvrdila da je Narodna skupština 25. avgusta konstatovala da je prestao mandat narodnom poslaniku Milku Štimcu.\nKomisija je konstatovala da mandat za ovo poslaničko mesto pripada G17 plus, sa čije Izborne liste je izabran poslanik kome je prestao mandat i da je G17 plus predložio sa svoje Izborne liste Vesnu Obradović.\nKomisija je dodelila mandat Vesni Obradović i utvrdila Izveštaj o izboru narodnog poslanika radi popune upražnjenog poslaničkog mesta u Narodnoj skupštini Republike Srbije.\nNa sednici je usvojen Izveštaj o izvršenim rashodima za sprovođenje izbora u 2004. godini.\nRepublička izborna komisija je raspravljala o obavezi kontrole prikupljenih i utrošenih sredstava učesnika na lokalnim izborima održanim 19. septembra i 3. oktobra 2004. godine, u skladu sa Zakonom o finansiranju političkih stranaka.\n23. avgust 2004. godine\nPedeset treća sednica Republičke izborne komisije održana je 23. avgusta 2004. godine.\nKomisija je razmatrala izveštaje političkih stranaka o utrošenim sredstvima za izbore za predsednika Republike Srbije. Zaključeno je da se od predlagača kandidata za predsednika Republike zatraži da dostave izvode iz posebnih bankarskih računa, otvorenih u skladu sa Zakonom o finansiranju političkih stranaka, kako bi Republička izborna komisija mogla da proveri navode iz podnetih finansijskih izveštaja.\n13. jul 2004. godine\nRepublička izborna komisija je na Pedesetdrugoj sednici utvrdila Izveštaj o izboru narodnih poslanika radi popune upražnjenih poslaničkih mesta u Narodnoj skupštini Republike Srbije.\nKomisija je utvrdila da je Narodna skupština na sednici Šestog vanrednog zasedanja konstatovala da je narodnim poslanicima Milutinu Prodanoviću, Radošu Ljušiću, Branislavu Ristivojeviću, Branimiru Trajkoviću i Nenadu Lemajiću, sa liste Demokratska stranka Srbije, prestao mandat narodnih poslanika u Narodnoj skupštini danom podnošenja ostavki. Mandati su, na predlog Demokratske stranke Srbije, dodeljeni Gordani Čabrić, Branislavu Tošiću, Branislavu Nedimoviću, Zoranu Nenadoviću i Dušanu Đuroviću.\nPredsednik Komisije konstatovao je da su podnosioci predloga kandidata za predsednika Republike Srbije dostavili izveštaje o poreklu, visini i strukturi prikupljenih i utrošenih sredstava za izbornu kampanju za predsedničke izbore. Komisija će na nekoj od narednih sednica razmotriti ove izveštaje i vršiti proveru u skladu sa odredbama Zakona o finansiranju političkih stranaka.\nDogovoreno je da Republička izborna komisija uputi dopis Opštinskim izbornim komisijama, radi informisanja o merama preduzetim u cilju obezbeđivanja potrebnih sredstava za isplatu troškova ponovljenog glasanja za izbor predsednika Republike Srbije.\n8. jul 2004. godine\nRepublička izborna komisija je na Pedesetprvoj sednici utvrdila Izveštaj o izboru narodnog poslanika radi popune upražnjenog poslaničkog mesta u Narodnoj skupštini Republike Srbije.\nKomisija je utvrdila da je Narodna skupština na Šestom vanrednom zasedanju konstatovala da je narodnom poslaniku Borisu Tadiću, sa liste Demokratska stranka - Boris Tadić, prestao mandat. Mandat je, na predlog Demokratske stranke, dodeljen Zoranu Alimpiću.\n29. jun 2004. godine\nRepublička izborna komisija je na Četrdesetdevetoj sednici usvojila Izveštaj o rezultatima ponovljenog glasanja za izbor predsednika Republike Srbije na izborima održanim 27. juna 2004. godine.\nRepublička izborna komisija se upoznala i sa Izveštajem Međunarodne misije za posmatranje izbora OEBS-a o preliminarnim nalazima i zaključcima koji se odnose na ponovljeno glasanje za predsednika Republike Srbije.\nPo završetku sednice održana je konferencija za novinare na kojoj je predstavljen Izveštaj Komisije.\n24. jun 2004. godine\nRepublička izborna komisija donela je Odluku o utvrđivanju konačnog broja birača u Republici Srbiji. Pravo da glasa na biračkim mestima u Republici Srbiji ima 6.532.940 građana Srbije.\nNa sednici je usvojeno Rešenje o izmenama i dopunama Rešenja o određivanju biračkih mesta za izbore za predsednika Republike Srbije.\nRepublička izborna komisija je na sednici održanoj 19. juna usvojila finansijski plan za ponovljeno glasanje za izbor predsednika Republike Srbije.\nKomisija je usvojila prijavu za praćenje ponovljenog glasanja za izbor predsednika koju je podneo Centar za slobodne izbore i demokratiju. Nije prihvaćena prijava za praćenje toka izbora koju je podnelo Udruženje građana "Osmeh Srbije", jer ovo udruženje nije registrovano kao organizacija za praćenje izbora.\n17. jun 2004. godine\nRepublička izborna komisija je na Četrdesetšestoj sednici, održanoj 17. juna, utvrdila rokove za obavljanje izbornih radnji u postupku ponovljenog glasanja i usvojila Predlog liste kandidata za ponovljeno glasanje za izbor predsednika Republike Srbije koje će se održati 27. juna 2004. godine.\nKomisija je donela Rešenje o utvrđivanju broja glasačkih listića i Odluku o vremenu održavanja ponovljenih izbora za predsednika Republike za biračka mesta u inostranstvu.\nRešenjima Republičke izborne komisije izmenjeno je Rešenje o određivanju biračkih mesta i odbačena jedna prispela žalba, kao nedozvoljena.\nNa sednici je razmotren Izveštaj Međunarodne misije za posmatranje izbora, o preliminarnim nalazima i zaključcima u vezi sa predsedničkim izborima održanim 13. juna.\n16. jun 2004. godine\nRepublička izborna komisija je na sednici održanoj 16. juna usvojila Predlog odluke o određivanju štamparije za štampanje glasačkih listića i drugog izbornog materijala za ponavljanje glasanja za izbor predsednika Republike koje će se održati 27. juna 2004. godine i Predlog obaveštenja opštinama o načinu sprovođenja ponovljenog glasanja za izbor predsednika Republike Srbije.\n15. jun 2004. godine\nRepublička izborna komisija je na svojoj Četrdesettrećoj sednici održanoj 15. juna 2004. godine, razmotrila više prigovora o nepravilnostima na proteklim izborima prispelih u Komisiju.\nKomisija je donela Rešenje o poništavanju glasanja na biračkom mestu broj 36 "Majdan 2" u opštini Novi Kneževac, bez ponavljanja glasanja na ovom biračkom mestu.\nOstali prigovori su odbijeni ili odbačeni kao neosnovani ili podneti od strane neovlašćenih lica.\n11. jun 2004. godine\nRepublička izborna komisija je na sednici održanoj 11. juna usvojila Predlog o izmeni Odluke o utvrđivanju konačnog broja birača u Republici Srbiji, tako što je konačan broj birača povećan za dvadeset birača, na osnovu blagovremeno dostavljenih odluka nadležnih sudova, i sada iznosi 6.532.263 birača.\nKomisija je usvojila dva i odbacila tri prigovora dospela u Republičku izbornu komisiju.\n10. jun 2004. godine\nRepublička izborna komisija je 10. juna, na Četrdesetprvoj sednici usvojila Predlog rešenja o izmenama i dopunama Rešenja o određivanju biračkih mesta za izbore za predsednika Republike Srbije i utvrdila konačan broj birača u Republici Srbiji. Po Odluci Komisije, pravo da glasa na predsedničkim izborima sazvanim za 13. jun 2004. godine ima 6.532.243 birača.\nKomisija je odlučila da da saglasnost da predstavnici Saveta Evrope - Kongresa lokalnih i regionalnih vlasti Evrope mogu da prate izbore za predsednika Republike 13. juna.\n7. jun 2004. godine\nRepublička izborna komisija je na sednici održanoj 7. juna, usvojila Predlog rešenja o dopuni rešenja o obrazovanju biračkih odbora u proširenom sastavu u inostranstvu i Predlog rešenja o obrazovanju biračkih odbora u proširenom sastavu u Zavodu za izvršenje zavodskih sankcija.\nKomisija je usvojila Predlog uputstva o primeni člana 30. stav 2. Zakona o izboru narodnih poslanika, kao i Predlog uputstva u vezi načina isplate naknada za rad u organima za sprovođenje izbora.\nTakođe, Republička izborna komisija je usvojila Predlog odluke o izmeni obrasca PRS-5a, a otklonjena su i neka sporna pitanja u primeni propisa koji regulišu izbor predsednika Republike Srbije.\n6. jun 2004. godine\nRepublička izborna komisija je na sednici održanoj 6. juna, usvojila Predlog rešenja o izmenama i dopunama rešenja o određivanju biračkih mesta za izbore za predsednika Republike Srbije i Predlog odluke o izmeni i dopuni Odluke o načinu ostvarivanju prava na troškove prevoza članova biračkih odbora u inostranstvu.\nRepublička izborna komisija je dala saglasnost za praćenje izbora predstavnicima posmatračke misije Evropske unije, Saveza Rusije i Belorusije i Slovačke Republike.\nRepublička izborna komisija je razmotrila i odbacila prigovor Opštinskog odbora Demokratske stranke iz Grocke, na protivzakonit sastav Opštinske izborne komisije Opštine Grocka, jer je podnet od strane neovlašćenog lica.\nRepublička izborna komisija je 3. juna, na Tridesetosmoj sednici, donela Rešenje o izmenama i dopunama Rešenja o određivanju biračkih mesta za izbore za predsednika Republike Srbije.\nVan snage su stavljena rešenja o obrazovanju biračkog odbora u stalnom i proširenom sastavu, u inostranstvu, za biračko mesto broj 1 -Ambasada SCG Skoplje, koje je izbrisano iz Rešenja Komisije zbog nedovoljnog broja birača.\nNa sednici je dogovoreno da se 8. juna izvrši primopredaja materijala i obuka članova biračkih odbora za biračka mesta u inostranstvu.\n2. jun 2004. godine\nRepublička izborna komisija je na sednici održanoj 2. juna usvojila Predlog rešenja o izmenama i dopunama rešenja o određivanju biračkih mesta za izbore za predsednika Republike Srbije, Predlog odluke o izmeni Uputstva za sprovođenje Zakona o izboru predsednika Republike i Predlog rešenja o izmeni rešenja o utvrđivanju broja glasačkih listića za izbore za predsednika Republike Srbije.\nKomisija je usvojila Predlog rešenja o obrazovanju biračkih odbora, u stalnom sastavu, u Zavodu za izvršenje zavodskih sankcija i imenovanju predsednika i članova biračkog odbora i njihovih zamenika. Usvojen je i Predlog rešenja o obrazovanju biračkih odbora, u proširenom sastavu, u inostranstvu i imenovanju članova biračkog odbora i njihovih zamenika.\nKomisija je usvojila i Predlog odluke o objavljivanju sastava RIK- a za sprovođenje izbora za predsednika Republike.\nNa Tridesetšestoj sednici, Republička izborna komisija je donela Rešenje o izmenama i dopunama Rešenja o određivanju biračkih mesta za izbore za predsednika Republike Srbije i Rešenje o obrazovanju biračkog odbora u stalnom sastavu u inostranstvu i imenovanju predsednika i članova biračkog odbora i njihovih zamenika.


Vlada Srbije spremna je da pomogne organizovanje paralelnih institucija Srba na Kosovu, pre svega u delu severno od Ibra, kao i jačanje veza sa enklavama na jugu. Iako je za sada odloženo organizovanje privremene skupštine koja je u severnoj Kosovskoj Mitrovici trebalo da proglasi „otcepljenje“ od ...\nZvečan -- Ministar Mlađan Dinkić obrazložio je danas, pred predstavnicima Srba sa Kosova, Akcioni plan Ministarstva ekonomije. Ministar ekonomije i regionalnog razvoja Mlađan Dinkić izjavio je danas u Zvečanu da Akcioni plan Vlade Srbije, u nadležnostima za njegovo ministarstvo, predviđa ...\nMinistar ekonomije i regionalnog razvoja Mlađan Dinkić najavio je danas da će Vlada Srbije novim investicijama podržati oporavak 11 preduzeća sa većinskim društvenim kapitalom na području Kosova i Metohije. Dinkić je, tokom posete Rudarsko-topioničarskom basenu "Trepča" kod Zvečana, istakao da je ...\nMinistar za ekonomiju i regionalni razvoj Mlađan Dinkić rekao je u sredu da su svi Srbi na Kosovu građani Srbije i da zbog toga na severu Pokrajine ne treba da postoje nikakvi carinski punktovi. Dinkić je agenciji Beta u Zvečanu kazao da nikakvi punktovi ne treba da "dele Rašku od Leposavića, ...


Vesti online / Vesti / Ekonomija / Jačaju veze srpskih i nemačkih kompanija\nPrivredne komore Srbije i Frankfurta, uz podršku poslovne zajednice, organizovaće u martu, u ekonomskom centru pokrajine Hesen, nemačko-srpski poslovni forum, koji će okupiti predstavnike kompanija iz više sektora privrede.\nNemci izrazili spremnost da nastave sa podrškom održivom razvoju i rastu srpske ekonomije\n- Ekonomski forum "Hesen - Srbija" u Frankfurtu biće dobra prilika da se, vodećim kompanijama Hesena, predstavi ekonomski potencijal Srbije, uslovi poslovanja i investiranja. Ujedno, to je i velika šansa za srpske firme da se povežu sa nemačkim kompanijama i razmotre mogućnosti poslovne saradnje, kroz investicije, konkretne kooperacije i uključivanje u njihov lanac dobavljača - rekao je Marko Čadež, predsednik Privredne komore Srbije nakon dogovora u Privrednoj komori Frankfurta, gde je razgovarao sa Jirgenom Racingerom (Juergen Ratzinger), direktorom Centra za ekonomske odnose sa inostranstvom frankfurtske privredne komore.\nO učešću na Poslovnom forumu predstavnika nemačkih finansijskih institucija, predsednik Čadež je razgovarao sa Peterom Tilsom (Peter Tils), izvršnim direktorom Dojče banke za Centralnu i Istočnu Evropu i Kristofom Frajtagom (Christof Frytag), predsednikom Upravnog odbora ProCredit Bank Frankfurt.\n* Potpisano: Malo mi zapošljavamo Nemce, malo oni nas\nZajedno Srbija i Kosovo\nPredsednik PKS, sastao se i sa Olafom Holcgrefeom (Olaf Holzgrefe), šefom sektora za odnose sa inostranstvom, iz nemačkog Udruženja za nabavku i logistiku (BME) koje okuplja 9.000 firmi sa kojim je razmotrio mogućnosti granskog povezivanja članova te asocijacije i kompanija iz Srbije, u cilju pronalaženja novih dobavljača.\nDanašnji razgovori u Frankfurtu, deo su konkretizacije dogovora postignutih u četvrtak u Berlinu, gde je Čadež o daljim koracima u realizaciji bilateralnih i regionalnih inicijativa razgovarao, na odvojenim sastancima, u kabinetu nemačke kancelarke Angele Merkel, zatim u Ministarstvu spoljnih poslova, Ministarstvu za privredu i energetiku i Ministarstvu za privrednu saradnju i razvoj, kao i Udruženju industrijskih i trgovinskih komora Nemačke. Nemačke institucije i poslovna zajednica, tokom dvodnevne posete predsednika PKS Nemačkoj iskazale su veliku spremnost da nastave sa podrškom održivom razvoju i rastu srpske ekonomije, kao i inicijativama za jače infrastrukturno i poslovno povezivanje Zapadnog Balkana.\nSa predsednikom Čadežom u poseti Berlinu bio je i Safet Grdžaliju, predsednik Privredne komore Kosova. Sagovornici predsednika komora visoko su ocenili dosadašnje rezultate u saradnji privrednih komora Srbije i Kosova. Generalni direktor Udruženja nemačkih industrijskih i trgovinskih komora Martin Vansleben posebne pohvale uputio je Privrednoj komori Srbije za napredak u reformi komorskog sistema.


Centar za razvoj nevladinih organizacija (CRNVO) u okviru projekta Resursni centar za organizacije civilnog društva u Crnoj Gori sprovodi trening na temu Istraživanje i metodologija istraživanja.\nPolaznici/ce treninga će steći istraživačke vještine kroz upoznavanje sa osnovnim temama iz metodologije istraživanja u društvenim naukama kao što su osnovne postavke u metodologiji istraživanja, određivanje istraživačkh pitanja, dizajn istraživanja te prikupljanje i obrada podataka.\nZa pohađanje treninga mogu se prijaviti organizacije civilnog društva čiji budžet je u prethodnoj godini iznosio više od 10 hiljada evra delegiranjem predstavnika/ce koji/a je aktivno uključen/a u rad organizacije.\nTrening će se održati 09. decembra 2019. godine u Podgorici.\nPredstavnici/e organizacija koji/e žele da se prijave za pohađanje treninga treba da ispune prijavni formular i pošalju ga na e-mail adresu ivana.smolovic@crnvo.me, najkasnije do srijede 04. decembra 2019. godine do 16h.\nOvaj trening jedna je od aktivnosti projekta Resursni cenatr za organizacije civilnog društva u Crnoj Gori koji sprovodi Centar za razvoj nevladinih organizacija ( CRNVO) u partnerstvu sa: NVO Bonum iz Pljevalja, NVO Nada iz Herceg Novog, Novi horizont iz Ulcinja i Bjelopoljskog demokratskog centra. Opšti cilj Resursnog centra je Osnažene organizacije civilnog društva koje aktivno doprinose razvoju participativne demokratije u Crnoj Gori. Dok je specifčni cilj RC-a Poboljšati kapacitete organizacija civilnog društva kako bi bili efikasni, odgovorni i nezavisni akteri i doprinijeti kreiranju okruženja koje pogoduje razvoj civilnog društva. Ovaj projekat finansira Evropska unija a kofinansira Ministarstvo javne


Opozicija poručuje da nema trgovine i nametanja nevažnih tema - Politika - Dnevni list Danas\nPočetna » Politika » Opozicija poručuje da nema trgovine i nametanja nevažnih tema\nDanas počinju konsultacije evroposlanika sa vanparlamentarnom opozicijom o budućem međustranačkom dijalogu vlasti i opozicije o izbornim uslovima\nOpozicija poručuje da nema trgovine i nametanja nevažnih tema\nLidija Valtner05.05.2021. 08:17\nFoto: FPN/ Srđan Ilić\nNema i neće biti trgovine i pogađanja sa režimom oko prava građana da slobodno izaberu vlast na svim nivoima, uz istinito informisanje, bez pritisaka, ucenjivanja birača i izbornih zloupotreba.\nNećemo dozvoliti da paralelnim kvazidijalogom vlast nametne irelevantne teme. Insistiraćemo na prekidu žrtvovanja demokratije i vladavine prava zarad lažne stabilnosti u Srbiji, pa i odnosa u regionu, to za Danas kažu neki od učesnika današnjih konsultacija o budućem međustranačkom dijalogu o izbornim uslovima između vlasti i opozicije.\nVladimir Bilčik i Tanja Fajon, dvoje aktuelnih poslanika EP, i Knut Flakenštajn i Eduard Kukan, dvojica bivših evroposlanika, koji će biti posrednici u razgovorima vlasti i opozicije, danas će putem video-poziva razgovarati sa predstavnicima dva bloka vanparlamentarne opozicije o tome kako treba da izgleda i koje teme treba da obuhvati međustranački dijalog.\nOni će se najpre konsultovati sa blokom koji čine SSP-DS-PSG-PZP-ZZS, a zatim i blokom oko SDS Borisa Tadića i Nove stranke Arisa Movsesijana.\nNa naše pitanje šta će biti njegove poruke poslanicima EP, Pavle Grbović, predsednik PSG, kaže da kao neko ko ima iskustvo učestvovanja u prethodnoj rundi dijaloga može da kaže da je to iskustvo izuzetno značajno jer sad odlično znamo kako ova runda ne treba da izgleda.\n– Nećemo dozvoliti da paralelnim kvazidijalogom vlast nametne irelevantne teme već ćemo insistirati na konkretnim rešenjima onih problema na koje ukazuju izveštaji svih domaćih i međunarodnih organizacija, a to su zarobljenost medija, pritisci na birače i zloupotreba javnih resursa. Rešenja postoje, ostaje da vidimo ima li volje da se ona sprovedu – kazao je Grbović za Danas.\nPredsednik Nove stranke Aris Movsesijan za naš list navodi da se sve poruke koje će uputiti predstavnicima Evropskog parlamenta mogu sažeti na ukazivanje na neophodnost prekida žrtvovanja demokratije i vladavine prava zarad lažne stabilnosti u Srbiji, pa i odnosa u regionu.\n– Platforma koju smo podneli nosi rešenja koja ne zahtevaju dramatične promene zakona i u skladu su sa dobrom evropskom praksom. Zato verujem da će razgovor ići u pravcu poliranja tih rešenja koja su na tragu vraćanja poverenja građana u birački proces. Pored toga, pokušaću da apelujem na maksimalnu prisutnost ljudi iz EU tokom izbornog procesa, kao jednu od adresa za očekivane prevare koje se dešavaju tokom izbora u Srbiji ali i kao mogući faktor odvraćanja od istih – naveo je Movsesijan.\nJuče se saopštenjem oglasio i SSP Dragana Đilasa poručivši režimu i evroposlanicima da nema i neće biti trgovine i pogađanja sa režimom.\n„Dobro je što je Aleksandar Vučić svestan da nema šanse na izborima u Beogradu pa je to čak i javno rekao. Ali, ni njegova eventualna spremnost da preda vlast u glavnom gradu, ni medijska spinovanja, ni trikovi sa lažnom opozicijom ne mogu sprečiti da građani Srbije dobiju prave, slobodne izbore na svim nivoima. Stranci slobode i pravde nije cilj da dobije delić neke vlasti, niti bilo kakve sitne privilegije, nego da državu vratimo građanima i izgradimo pristojnu budućnost za sve. Zato je naša poruka i režimu i evroposrednicima jasna. Nema i neće biti trgovine i pogađanja sa režimom oko prava građana da slobodno izaberu vlast na svim nivoima, uz istinito informisanje, bez pritisaka, ucenjivanja birača i izbornih zloupotreba. Stranka slobode i pravde učiniće sve da do promena dođe mirnim putem, na izborima, ali nema i neće biti bilo kakve trgovine i toga i Aleksandar Vučić i međunarodni posrednici moraju biti svesni“, poručili su iz SSP.\nSutra na konsultacije sa evroposlanicima ide delegacija predvođena Narodnom strankom i Srpski pokret Dveri, čiji je predsednik Boško Obradović. U delegaciji NS biće njen lider Vuk Jeremić, Slobodan Samardžić, lider Državotvornog pokreta, urednik Nove srpske političke misli Đorđe Vukadinović i Lidija Martinović iz Pokreta slobodna Srbija.\nAris Movsesijanizborni usloviopozicijaPregovoriTanja FajonVladimir BilčikBeograd


Habikon - tretman i prepumpavanje otpadnih voda\nCENTAR SUVE GRADNJE\nFASADE I UNUTRAŠNJE BOJE\nTretman i prepumpavanje\nTežimo da našem tržištu ponudimo najkvalitetniju opremu i sa tim ciljem smo se opredijelili za saradnju sa vodećim kompanijama u oblasti tretmana i prepumpavanja otpadnih voda.\nKlijentima možemo da ponudimo kompletnu tehničku podršku.\nKompanija Kessel, osnovana 1963. godine u Njemačkoj je lider u inovacijama, razvoju i proizvodnji opreme za odvodnju otpadnih voda. Sa svojim timom od preko 500 zaposlenih i partnerima u više od 50 zemalja širom svijeta Kessel je postao jedan od vodećih brendova u oblasti odvodnje površinskih voda i voda unutar objekata. U svojoj ponudi, između ostalog, nudi i nepovratne klapne, prepumpne stanice, slivnike i separatore.\nLinberg češka kompanija poseduje kompletan program proizvoda za upravljanje otpadnim vodama i kišnicom za stambene i infrastrukturne objekte. Kompaniju Linberg čini tim iskusnih profesionalaca koji vam nudi proizvode koji su pouzdani, jednostavni za održavanje, ekološki i pristupačni. Kompanija Liberg posebno je posvećena poboljšanju tehničkih rješenja za proizvode i implementaciji istih u svakodnevnom životu.\nMEA je međunarodna grupa kompanija sa više od 130 godina iskustva na tržištu. Njihovi proizvodi i rešenja, svrstali su MEA kompaniju u jednog od vodećih dobavljača u građevinarstvu. MEA nudi širok spektar proizvoda za sisteme odvodnje, njihova rešenja pomažu građevinskim stručnjacima da postignu stvarno poboljšanje u produktivnosti kroz olakšan rad, bržu ugradnju i sigurnost sistema.\nHAGO je jedna od vodećih svjetskih kompanija, koja sa najvišim nivoom stručnosti i stalnom kontrolom kvaliteta, već 45 godina, razvija, proizvodi i prodaje šaht poklopce za ispunu. Nakon skoro pola vijeka posvećenog i stručnog rada, kompanija HAGO, danas je jedan od lidera u proizvodnji šaht poklopaca.


Prva južnokorejska direktna investicija u Srbiji\nJedan od protesta radnika u Lapovu, Foto: Branko Vučković\nJužnokorejska korporacija „Jura korporeješn“ kupila je preduzeće „Zastava elektro“ iz Rače za tri miliona evra i najavila da će u roku od dva meseca instalirati opreme i mašine i pokrenuti proizvodnju.\nTako su radnici, koji su proteklih godina uglavnom štrajkovali, blokirali prugu u Lapovu i konačno raskinuli ugovor sa bivšim vlasnikom Rankom Dejanovićem, mužem predsednice Skupštine Srbije, konačno dobili šansu da rade i žive od svog rada.\nMeđutim, dok meštani Rače, očekuju da će dolazak Korejaca u Šumadiju doneti ekonomski preporod njihovom mestu, svih 284 radnika je najavilo da će uzeti otpremnine i napustiti radna mesta.\nDolazak Korejaca u Raču probudio je nadu meštana da će, posle višedecenijskog propadanja, stvari krenuti na bolje i da će 2.400 nezaposlenih konačno dobiti pravu šansu za posao.\n„Smatram da je ovo događaj koji će da vrati Raču u normalan satus i da će to ubrzati njen razvoj, a i sami vidite da je Rača veoma siromašno mesto“, „To je veoma značajno za Raču u kojoj ljudi nemaju novca“, „Mi se nadamo da će biti dobro. Ako ispoštuju ugovor biće sve dobro“, kažu građani Rače.\nKorporacija Jura, koja se bavi proizvodnjom kablova za automobile, je najavila da će u fabrici u Rači zaposliti 1.000 radnika i da će proizvoditi za evropsko tržište, a da će prvi kupci biti fabrike „Hjundaija“ u Češkoj i „Kije“ u Slovačkoj.\nDragan Stefanović, predsednik Skupštine opštine Rača očekuje da će deo novca od tog posla završiti u opštinskoj kasi.\n„Porez na zarade je osnovni prihod našeg budžeta i mislim da ćemo već krajem godine imati i prve rezultate. Mislim da će mo uz pomoć ove investicije izaći iz grupe najnerazvijenijih opština u Srbiji“, kaže Stefanović.\nVreme za prilagođavanje standardima\nUprkos tome radnici, koji su proteklih godina uglavnom štrajkovali, blokirali prugu u Lapovu i tražili raskid ugovora sa bivšim vlasnikom Rankom Dejanovićem, mužem predsednice Skupštine Srbije, nakon razgovora sa menadžerima Jure najavili su da će uzeti otpremnine i napustiti svoja radna mesta. Za tu opciju opredelilo se 279 od ukupno 284 zaposlenih.\nSlobodan Gajić, predsednik fabričkog Sindikata kaže da su se radnici odlučili za odlazak iz firme zbog straha od neizvesne budućnosti i lošeg iskustva sa prethodnim vlasnikom, ali da i pored toga nema mesta nezadovoljstvu.\n„Naravno da ima nepoverenja zbog veoma lošeg iskustva sa prethodnim vlasnicima. Međutim, radnici imaju mogućnost da ukoliko ne žele mogu da se opredele za socijalni program i napuste firmu uz otpremninu od 300 evra po godini radnog staža“, kaže Gajić.\nVera Kondić, psiholog rada, smatra da odluka radnika iz Rače pokazuje da deo domaćih radnika još uvek nije psihološki i tehnološki spreman da prihvati evropske standarde rada.\n„Mislim da bi strani poslodavci morali da imaju vidu da radnici u našim firmama dugo nisu bili radno angažovani i da je potrebno vreme da se prilagode novim radnim standardima“, kaže Kondić.\nPrema najavama iz Jure, Korporacija će umesto radnika koji su se odlučili da napuste fabriku, zaposliti mlade i stručne kadrove iz Rače i okolnih gradova.\nUgovor Jure i Zastave Elektro\nO ugovoru Jure i Zastave Elektro\nU Rači je potpisan kupoprodajni ugovor o prodaji fabrike Zastave Elektro koja je prošle nedelje prodata na aukciji za približno tri miliona evra južnokorejskoj kompaniji „Jura korporejšn“.\nUgovor o preuzimanju fabrike koju je južnokorejska kompanija platila 2,97 miliona evra, potpisali su direktor kompanije Jura, Lukas Džangvu Nam i direktorka Zastave Elektro Sonja Veselinović.\nPredstavnici korporacije Jura su najavili da će u naredna tri meseca početi proizvodnja, a kupac se obavezao da će uložiti osam miliona evra i zaposliti više od 1.000 radnika.\nFabrika Zastava elektro bavi se proizvodnjom električnih instalacija za automobilsku industriju, a kompanija Jura je globalni lider u elektronskom distributivnom sistemu koji ima 50.000 zaposlenih u Koreji, Kini, Vijetnamu, Češkoj i Slovačkoj sa godišnjim prometom od 700 miliona evra.\nSnabdevač velikih automobilskih kompanijama poput “KIE”, “Hjundaia” i “Daevua”.\nPrethodna privatizacija fabrike je poništena nakon višemesečnog štrajka radnika zbog neispunjavanja ugovorenih obaveza od bivšeg vlasnika.\nDogovorena isplata, ali štrajkači ostaju na pruzi\nRadnici ostali i devetu noć na pruzi\nRadnici iz Lapova su prevareni\nPruga Beograd - Skoplje i dalje blokirana


Nova taktika business email (BEC) prevare – izgradi poverenje pa traži novac - Računovodstvo AKTIVA sistem\nKako izgleda proces “obrađivanja” žrtve?\n– Budite sumnjičavi ukoliko se u emailu od vas traži da izvršite akciju koja nije u skladu sa uobičajenim procedurama.\n– Kada odgovarate na poruku, nemojte koristiti opciju „reply“, nego ukucajte adresu pošiljaoca iz korporativnog adresara.\n– Ne odgovarajte na sumnjive poruke i ne odajte osetljive informacije.\n– Prijavite sumnjive i očigledno lažne email poruke nadležnima u organizaciji.\n– Ukoliko mislite da ste žrtva BEC prevare, prijavite slučaj ministarstvu finansija i drugim nadležnim državnim službama.


Zastava Srbije (Foto Nebojša Mandić)\nNa pitanje da li će Savez za Kosovo učestvovati na prevremenim parlamentarnim izborima na Kosovu, Trajkovićeva za RTV Kim kaže – „verovatno, ali ih najpre treba raspisati“.\nKomentarišući izjavu Marka Đurića da „grupacija oko Đilasa, Jeremića i Tadića“ ne želi da izađe na izbore „u okviru jedinstvenog srpskog nastupa“ već da “bi hteli da od Srpske liste otkinu deo glasova“, Trajkovićeva kaže da direktor Kancelarije za KiM stalno potencira to da bi bilo koja druga opcija značila deljenje naroda.\n„Ja zaista ne mogu da razumem tu pripremu stanovništva da nas doživljava kao grupaciju koja ima za cilj razbijanje državne strategije“.\nTrajkovićeva je uverena da će trenutna vlast voditi prljavu kampanju protiv njih.\n„Oni još uvek imaju onaj centar koji još nije demontiran, a koji je vodio prljavu kampanju o Oliveru koji je emitovao Pink, a reemitovala Tv Most iz Mitrovice. Ipak mi očekujemo da standardi koji važe svugde u svetu budu i ovde primenjeni na demokratski način, a ne samo da se ispuni forma“, kazala je ona.\nTrajkovićeva je uverena da međunarodna zajednica neće, kako kaže, dozvoliti da kradu onoliko koliko su do sada krali na izborima, ali i da će, kako je istakla predsednik Srbije, preko Srpske liste, početi da gubi uticaj na Kosovu.\n„Srpska lista se nije moralno pripremila za izbore jer još nije isključila Milana Radoičića iz stranke, protiv koga je podignuta optužnica za umešanost u ubistvo Olivera Ivanovića“, zaključila je Trajkovićeva.\nGostujući jutros na RTS-u Marko Đurić je kazao da Srbima na Kosovu po pitanju izbora treba „monolitno, jedinstveno“ i da je uveren je da će se “Srbi okrenuti svojoj državi”.\n03.06.2020 Direktorima škola zabranjeno da daju izjave za medije? (265)\n03.06.2020 Protest ispred Skupštine Kosova (255)


Lider opozicione Nove demokratije Kirijakos Micotakis nastavlja intenzivnu predizbornu kampanju uprkos tome što je prema anketama favorit na parlamentarnim izborima koji se u nedelju održavaju u Grčkoj.\nUmesto za masovne mitinge koji dominiraju decenijama grčkom politikom, opredelio se za skupove u salama po uzoru na američku kampanju, navodi AP.\nPo dolasku u Lavrio, stari fabrički grad kod Atine, pozdravila ga je grupa prolaznika sa kojima je potom razgovarao, rukovao se, a penzionere i zagrlio i zabeleio to slikajući mobilnim telefonom.\nGrupa od 50-tak ljudi zatim je ljubazno saslušsala njegov desetominutni govor, željna da dobije šansu da upozna čoveka koji ima velike šanse za pobedu na izborima.\nMicotakis (51) nastoji da se platformom koja podržava biznis i EU suprotstavi lideru levičarske Sirize i aktuelnom premijeru Aleksisu Ciprasu: "Želim da od Grčke napravim normalnu evropsku zemlju. Dosta mi je da nas tretiraju kao primer krize", rekao je za AP.\nMicotakis je potomak jedne od najpoznatijih grčkih političkih porodica. Sin je nekadašnjeg premijera Konstantina Micotakisa koji je vodio Grčku početkom 90-tih godina, a njegova sestra Dora Bakojani obavljala je funkciju ministarke spoljnih poslova, dok je nećak Kostas Bakojanis nedavno izabran za gradonačelnika Atine.\n- Veoma sam ponosan na porodično nasleđe, ali nećete naći ljude koji kažu da glasaju za mene zato što sam sin bivšeg premijera - rekao je on.\nOdlazeći iz Lavrija, osvrnuo se oštrim rečima i na Ciprasa koga je nazvao populistom koji je potkopao državne institucije i obećao previše: "Zna da će da izgubi. Jedino što radi je da pokušava da nas predstavi kao velike i loše neoliberale koji dolaze na vlast da isisaju ljudima krv ili štagod. To nigde ne prolazi. To je zastarelo".


Internet u Republici Srpskoj Internet u Republici Srpskoj – Personal magazin\nAgencija Prime Communications sprovela je istraživanje stavova građana Republike Srpske tehnikom usmenog intervjua na osnovu unaprijed pripremljenog upitnika. Uzorak je obuhvatio 850 građana, definisanih kao opšta populacija Republike Srpske starija…\nAgencija Prime Communications sprovela je istraživanje stavova građana Republike Srpske tehnikom usmenog intervjua na osnovu unaprijed pripremljenog upitnika. Uzorak je obuhvatio 850 građana, definisanih kao opšta populacija Republike Srpske starija od 18 godina. Primenjen je više-etapni stratifikovani slučajni uzorak, a istraživanje je realizovano od 06. do 12. novembra 2007. godine za potrebe Magazina Intermezzo i web portala Intermezzo.ba.\nIStraživanje je ukalzalo da Internet koristi manje od trećine građana Republike Srpske. Samo 11% građana Republike Srpske se izjasnilo da internet koristi svaki dan.\nIsta situacija je i sa posećivanjem internet portala, koje redovno posećuje 7%, a još 21% ih posećuje po potrebi. Pristup internetu je najčešće kod kuće, a po 6% pristupa internetu sa posla i sa javnih mjesta.\nEvo i detaljnijih podataka:\nPristup internetu je najčešće kod kuće, a po 6% pristupa internetu sa posla i sa javnih mjesta.\nKoliko često posjećujete internet portale?\nGdje imate pristup internetu?\nInternet u Republici Srpskoj was last modified: November 27th, 2007 by Redakcija


Pravilnik koji tjera uvoznike iz RS biće izmjenjen @ Cafe.ba\nVic dana: Pero srećković - najveći na svijetu Pravilnik koji tjera uvoznike iz RS biće izmjenjen Bosna i Hercegovina\nIzvor: Nezavisne novine 25.05.2016 u 10:49 h\nPravilnik o deklarisanju hrane u RS, koji je nanio višemilionske gubitke preduzećima u RS koja se bave uvozom, jer je propisao da se pod uvoznikom smatra samo jedan uvoznik koji određenu hranu stavlja na tržište RS, biće izmijenjen i pušten u proceduru u narednih nekoliko dana, potvrđeno je "Nezavisnim".\nKako smo uspjeli saznati, resorna ministarstva su na radnom sastanku s predstavnicima Privredne komore RS i privrednicima postigla dogovor da se ide u izmjene ovog pravilnika, kako bi na bolji način bila uređena ova oblast.\nIz Ministarstva poljoprivrede, šumarstva i vodoprivrede RS rekli su da rade na izmjenama i dopunama jednog broja podzakonskih akata, u cilju njihove veće efikasnosti i stvaranja uslova za racionalnije i jednostavnije poslovanje poslovnih subjekata.\n"U tom kontekstu se rade i izmjene Pravilnika o deklarisanju hrane, a u tu aktivnost su uključena i druga nadležna ministarstva, Privredna komora RS, kao i poslovni subjekti na koje se Pravilnik odnosi", rekli su iz ovog ministarstva i dodali da će u narednih nekoliko dana Pravilnik biti usaglašen i pušten u proceduru.\nPodsjećamo da su "Nezavisne" prije nekoliko dana objavile ozbiljno upozorenje privrednika iz RS da je primjena Pravilnika o deklarisanju hrane, koji je stupio na snagu 22. septembra prošle godine, nanijela ogromnu štetu preduzećima u RS koja se bave uvozom, jer trpe višemilionske gubitke. Pored toga, privrednici su tada upozorili i da zbog takvog stanja RS ima manje prihoda od poreza koji bi bili ubirani prilikom uvoza, ali i da može doći do poskupljenja pojedinih proizvoda, koji se sada, umjesto direktno iz uvoza, kupuju od uvoznika iz FBiH. Oni su ustvrdili da je taj pravilnik omogućio monopol uvoznicima iz FBiH, gdje ne važe ovakva pravila, a od kojih sada firme iz RS kupuju veliki broj prehrambenih proizvoda iz uvoza. Iz tog razloga mnogi privrednici iz RS ozbiljno razmišljaju da svoja preduzeća preregistruju u FBiH, što bi bio nastavak ranijeg talasa prelaska sjedišta firmi iz RS u drugi entitet, ukoliko nadležni ništa ne preduzmu po ovom pitanju.\nIpak, reakcija je očigledno urodila plodom, tako da ćemo u narednom periodu čekati donošenje novog pravilnika, koji bi bolje uredio ovu oblast i koji ne bi onemogućavao firme iz RS da posluju kao privrednici u drugim zemljama. O svim ovim problemima bilo je riječi i na jednoj od prethodnih sjednica Narodne skupštine RS, kada je poslanike o tome upoznao Duško Ivić, poslanik DNS-a, koji je zatražio da se Pravilnik o deklarisanju hrane stavi van snage dok nije nanio veću štetu.\nSreten Nikić, vlasnik kompanije "Nikić J" iz Prijedora, rekao je da im je od stupanja na snagu važećeg pravilnika promet smanjen za oko tri miliona maraka, što im je stvorilo ogromne probleme u poslovanju. On je juče pozdravio eventualno stavljanje van snage ovog pravilnika i izradu novog, ističući da ovaj važeći nije trebalo ni donositi. Uvoznici iz RS pojašnjavaju da je kod, primjera radi, uvoza ulja iz Mađarske, gdje se utovara 100 šlepera robe i gdje je vrijeme za utovar isprogramirano, nemoguće zaustaviti traku i cijeli proizvodni proces da bi za nekog uvoznika iz RS bila stavljena posebna deklaracija, samo zato jer to zahtijevaju propisi RS. Tako na flaši ulja stoje svi uvoznici iz države uvoznice, a što ne može na tržište RS.


Vesić najavio koje će se mere preduzeti posle nevremena u Beogradu - Infobrif\nVesić najavio koje će se mere preduzeti posle nevremena u Beogradu\nObjavljeno 25.06.2019. u 11:15\nSRBIJA – Sednica Skupštine grada Beograda, sa pozamašnim dnevnim redom, počela je oko 10.15, a deo opozicije predvođen Savezom za Srbiju, ni ovoga puta ne prisustvuje zasedanju.\nNa samom početku sednice, pre usvajanja dnevnog reda, povela se priča o poplavama na levoj obali Dunava i stanju kanalizacione mreže u Beogradu.\n„Bedno je koristiti prirodne nepogode u političke obračune. Juče je u Britaniji bila poplava iako oni sigurno imaju kanalizaciju. Problema je bilo, najviše na levoj obali Dunava. Potpisali smo ugovor i za 50 miliona evra rešićemo problem kanalizacije u ovom delu Beograda“, istakao je zamenik gradonačelnika Goran Vesić.\nKako je dodao, nivo vode je tek danas počeo lagano da opada.\n„Kada ispumpamo vodu onda će Zavod za javno zdravlje i Zavod za biocide izvršiti kompletan tretman. Pošto ne možemo da priđemo svim lokacijama, u četvrtak ćemo sa 24 aviona zaprašivati komarce“, dodao je Vesić.\nOdbornici Skupštine grada raspravljaće danas o završnom računu budžeta za 2018. godinu, boravišnim taksama, uvođenju sistema javnih bicikala, promeni naziva ulica na opštinama Rakovica, Čukarica, Zemun, podizanju spomenika despotu Stefanu Lazareviću, Nikolaju Krasnovu i Miloju Mići Orloviću.\nTransfer leta – Nejmar rekao DA i ponovo obara svetski rekord!\nČadež: Tamo gde je razvijena infrastruktura, tamo dolaze i investitori


PressReader - 24 Sata (Serbia): 2016-11-18 - UEFA češlja papire crveno-belih\nUEFA češlja papire crveno-belih\n24 Sata (Serbia) - 2016-11-18 - SPORT - Mz\nKONTROLA - Operativci Evropske fudbalske federacije detaljno proveravaju dokumentaciju crveno-belih pred narednu sezonu u Evropi, saznaje „Blic“. Nikad u istoriji Fudbalskog kluba Crvena zvezda nije se dogodilo da predstavnici UEFA već četvrti dan kontrolišu dokumentaciju i papire crveno-belih, saznaju „24 sata“.\nPre svega se to odnosi na činjenicu da li će Zvezda za sledeću sezonu da obezbedi licencu za evropska takmičenja, a na stadionu “Rajko Mitić” ljudi iz UEFA češljaju sve papire i kompletno poslovanje srpskog šampiona.\n- Prezadovoljan sam onim što smo uradili na planu finansijske konsolidacije u poslednje dve i po godine i načinom na koji smo to prezentovali čelnicima UEFA - rekao je generalni direktor crveno-belih Zvezdan Terzić.\nLjudi iz Evropske kuće fudbala proveravaju da li je sve što su crveno-beli predali za dobijanje licence u skladu sa propisima. Oni su na našem najvećem stadionu već četiri dana.\nPrvo je došao predstavnik Finansijske komisije UEFA kome se pridružio direktor tog sektora, a u sve je uključena i poznata međunarodna revizorska kuća.\n- Klub je na pravom putu konačnog ozdravljenja i nadam se da će to potvrditi i izveštaj nadležnih organa UEFA - istakao je Terzić.\nZvezda je uoči ove sezone dobila evropsku licencu kada je bilo potrebno i sada je na redu novi ciklus predaje dokumenata za evropska takmičenja, što je klub uradio u oktobru, pa je na red došla i provera.\n- Iako bih se suzdržao od konačnih ocena, poručio bih armiji naših navijača da nemaju razloga za brigu - kaže Terzić.\nCrveno-beli su očigledno na vreme počeli da prikupljaju potrebnu dokumentaciju za učešće u nekom od evropskih takmičenja. Klub iz Ljutice Bogdana želi da izbegne situaciju iz 2014. godine kada nije igrao u Evropi zbog kršenja finansijskog ferpleja.\nZvezda je ove sezone takmičenje u Evropi završila u avgustu, u plej-ofu za Ligu Evrope.


Keljmendi: Traže me zbog bliskosti sa bivšom vlasti u BiH - Klix.ba\nRegija Keljmendi: Traže me zbog bliskosti sa bivšom vlasti u BiH\nKeljmendi: Traže me zbog bliskosti sa bivšom vlasti u BiH\n8.5.2013. u 20:59\nNaser Keljmendi je odbacio tokom današnjeg saslušanja pred sudijom EULEX-a u zgradi Apelacionog suda u Prištini, sve optužbe na njegov račun, izjavio je advokat odbrane Besnik Berisha, javio je dopisnik agencije Anadolija.\nNa prvom sudskom saslušanju Nasera Keljmendija, EULEX-ov tužilac Erik Larson je zatražio produženje pritvora, dok je odbrana zatražila njegovo puštanje na slobodu. Keljmendi, koji je pre tri dana uhapšen na Kosovu, tereti se za organizovani kriminal, organizovanje ubistva jednog rivala u Bosni i za učestvovanje u trgovini narkoticima.\nAdvokat odbrane Besnik Berisha je izjavio da sud, nakon prvog saslušanja Nasera Kelmendija, još uvijek nije ništa odlučio i da ima rok od 24 sata da donese odluku kada ističe 48-satni pritvor koji mu je određen od strane EULEX-vog tužioca.\n"Tužilac je predložio sudu da izrekne mjeru pritvora za Nasera Keljmendija ubjeđujući sutkinju da je nad Keljmendijem počela istraga za niz krivičnih djela o kojima je javnost već obavještena. Odbarana je također iznijela argumente da nema razloga za zadržavanjem Keljmendija u pritvoru zato što Keljmendi nikada nije izbjegao pravosuđe i nije mu bilo poznato da je na Kosovu tražen", kazao je Berisha.\nAdvokat Berisha je istakao da Keljmendi nije smatrao potrebnim da se preda zvaničnicima BiH, koji su izdali potjernicu za njim, zato što su prema njemu “svi tračevi stavljeni na papir” političkog karaktera jer je on bio sponzor političara koji danas nisu na vlasti, odnosno zbog njegovog prijateljstva sa bivšom vlasti.\n"Keljmendi je uvjeren da sve pretenzije bh. tužilaštva, tačnije sudskih organa Bosne i Hercegovine nisu pretenzije zasnovane na činjenicama, nego su pretenzije kojima mu se oni svete zbog njegove bliskosti sa bivšom vlašću u Bosni", kazao je Berisha.\nDodao je da Naser Keljmendi nikada i ni od jednog kosovskog policajca nije bio pozvan ni u njegovoj kući, ni u njegovom stanu kako bi se predao ili odgovorio na pretenzije da je počinio nešto protivzakonito.\n“Specijalno tužilaštvo Kosova je pokrenulo istragu i u isčekivanju je materijalnih dokaza za koje vjeruju da će osigurati zvaničnim putem Interpola”, kazao je Berisha.\nAdvokat Berisha je odgovarajući na pitanja novinara kazao da se njegov klijent bavi zakonitim poslovima, uglavnom nekretninama širom Balkana i šire i da ni u jednoj zemlji nikada nije osuđivan.\nAdvokat Nasera Keljmendija rekao je da sve optužbe na račun njegovog klijenta dolaze iz samo jedne države, a to je Bosna i Hercegovina. Dodao je da njegov klijent ima i kosovsko i bosanskohercegovačko državljanstvo, kao i da kosovski zakoni ne dozvoljavaju izručenje kosovskih građana, mada zadnju riječ ima Ministarstvo pravde Kosova.\nNaser Keljmendi pušten iz zatvora\n03.08.2018. u 11:56\nNaser Keljmendi osuđen na šest godina zatvora, nije kriv za ubistvo Ramiza Delalića\n01.02.2018. u 15:34\n01.02.2018. u 08:40\nRazočaran u političare 17\nSve spremno 178\nPotvrđeno za Klix.ba 410\nKlaster se polako gasi 16\nLjekari posjetili Ginex: Menadžment je poduzeo dobre mjere zaštite radnika\nDo godinu dana zatvora 1.1k\n1h 10min 52


AIESEC i DHL u akciji „Pronađi poštara u svom gradu“ - Ritam Grada - vesti Kragujevac\nNaslovna Vesti AIESEC i DHL u akciji „Pronađi poštara u svom gradu“\nAIESEC i DHL u akciji „Pronađi poštara u svom gradu“\nGlobalni tržišni lider u logistici DHL je ove godine u Srbiji podržao Global Citizen program volonterskih praksi studentske organizacije AIESEC. DHL i AIESEC u Srbiji su partneri od 1992. godine sa ciljem da aktiviraju potencijal i liderstvo kod mladih ljudi i zajedno rade na njihovom usavršavanju. DHL je pored dosadašnje saradnje prepoznao i vrednost volonterskih praksi koje AIESEC organizuje i ovog leta pružio podršku mladima da kroz svoje angažovanje i proaktivnost dožive svoje internacionalno iskustvo.\nOve nedelje u Beogradu, Nišu, Novom Sadu, Kragujevcu i Valjevu naići ćete na članove AIESEC-a koji vam mogu dati više informacija o volonterskim praksama u inostranstvu. Zastanite i recite svoje ime i prezime i možda se baš kod njih nalazi nešto adresirano na Vaše ime.\nZa više informacija posetite naš sajt gc.aiesec.org.rs\nGlobal Citizen je internacionalni program volontiranja namenjen svim mladim ljudima koji žele da rade na ličnom usavršavanju i širenju svoje kulture. Ovaj program praksi čini mreža projekata širom sveta koji se bave temama kao što su multikulturalnost, tolerancija, edukacija mladih i širenje svesti o globalnim problemima poput ljudskih prava, edukacije i liderstva. Studenti imaju priliku da rade na projektima iz tri oblasti: Culture, Social Entrepreneurship i Education.\nRusija, Rumunija, Poljska, Turska, Brazil, Indija, Meksiko, Tunis i Egipat neke su od zemalja u kojima možete provesti 6 do 8 nedelja tokom leta 2015. volontirajući i radeći na svom ličnom usavršavanju. Za ovaj program potrebno je da budete student, da imate do 29 godina, da imate nivo engleskog jezika B2 i želju za avanturom i nezaboravnim iskustvom.\nPrethodni članakDelimo 3×2 karte za film „Bezdušni 2“\nSledeći članakObeležavanje međunarodog dana džeza u Čaurnici (VIDEO)


Poker Srbija: PokerStars Sponzoriše Francuski Fudbalski Klub Olympique Lyonnais\nPokerStars Sponzoriše Francuski Fudbalski Klub Olympique Lyonnais\nPokerStars agresivno napada sportsko tržište, nakon što je na kroz tenis ušao na Špansko (Rafael Nadal) i Nemačko (Boris Becker), sada su ušli na francusko tržište kroz fudbal, tačnije fudbalski klub Olympique Lyonnais. Prethodni sponzor Lyon-a je bio ljuti rival BetClic-om, ali su raskinuli ugovor, nakon čega su ljudi iz PokerStars-a brzo reagovali i potpisali sponzorski ugovor sa jednim od najtrofejnijih i najpopularnijih klubova u Francuskoj. Plan je da se organizuju turniri na francuskom domenu PokerStars-a gde će da dele besplatne majce sa potpisima i ostalu opremu ovog francuskog kluba, a najverniji igrači će dobijati i karte za utakmice.\nLyon je osnovan 1899. godine, a sve do 2002. godine nije osvojio nijednu nacionalnu titulu, da bi od 2002, ušao u seriju od 7 uzastopnih titula, dok je u Ligi šampiona skoro uvek ulazio u drugo kolo doigravanja, da bi u svojoj najboljoj godini stigao i do polufinala LŠ. Naravno, Lyon spada u najpopularnije klubove u Francuskoj, i po nekim anketama 11% populacije u Francuskoj navija za ovaj klub, što ga stavlja u rang sa Paris Saint-Germain-om i Olympique de Marseille-om. Stadion prima 40.500 gledalaca i u većini utakmica je pun, pa je i to jedan od razloga što se PokerStars ponudio da bude jedan od sponzora.\nFrancuska je jedino tržište gde PokerStars nema primat u broju igrača, jer je tu ulogu preuzeo Winamax, koji je trenutno prva poker soba u Francuskoj. Zbog toga je PokerStars pokrenuo ozbiljnu kampanju, gde se kroz sport reklamira, uz to dobija i pravo da se reklamira i u medijima i to u najboljim terminima, kada veliki procenat populacije prati fudbal. Nije još dogovoreno da li će i PokerStars da ima svoju reklamu na dresu, kao što je to imao BetClic, ili će samo da imaju reklame kraj terena i prostor u medijima.


RTCG - Radio Televizija Crne Gore - Nacionalni javni servis :: Servisne informacije :: Psihološka pomoć u borbi protiv karcinoma\nTEMA JUTARNJEG 05. 02. 2018. 22:05 >> 22:06 1\nPsihološka pomoć u borbi protiv karcinoma\nU emisiji govorimo o psihološkoj pomoći i potrebi da bude uključena u borbu protiv malignih bolesti. Istraživanje nevladine organizacije ANIMA iz Kotora pokazalo je da to mišljenje dijeli oko 70 odsto žena u CG. Većina žena izjavila je da im je porodica glavna podrška, a da je samo tri odsto dobilo podršku od prijatelja i medicinskog osoblja. Istraživanje o potrebama pacijentkinja, ANIMA je predala ministarstvima zdravlja i rada i socijalnog staranja, Odboru za zdravstvo i Fondu za zdravstveno osiguranje.\n- Javnom pozivu za finansiranje projekata zapošljavanja osoba sa invaliditetom koji je raspisao Zavod za zapošljavanje Crne Gore.U tu svrhu biće opredijeljeno 1, 5 miliona eura.Više detalja u razgovoru sa Enesom Rastoder-načelnicom Fonda za profesionalnu rehabilitaciju i zapošljavanje lica sa invaliditetom.\n- Prestižnoj nagradi koju je nedavno osvojio Glavni grad Podgorica.Riječ je o priznanju za doprinos razvoju preduzetništva u Srednjoj i Jugoistočnoj europi “Stvaratelji za stoljeća“, za uspostavljanje Biroa za ekonomsku saradnju i podršku biznis zajednici.Ovu nagradu Glavni grad je osvojio u konkurenciji od 194 kandidata iz sedam zemalja, I to iz Bosne i Hercegovine, Crne Gore, Hrvatske, Italije, Makedonije, Njemačke i Srbije.\n- U redovnoj kontakt rubrici “Pitajte advokata”govorimo o krađi identiteta. Na pitanja gledalaca u studiju odgovaraće advokatica Ana Stanković Mugoša.\n- U Jutarnjem programu možete pogledati priče o projektu namijenjenom rizičnim grupama mladih, radu Cetinjske čitaonice koja obilježava 150 godina od osnivanja, a biće rijeci i o Interaktivnoj izložbi ”Palata žive istorije”.\n- Februarski repertoar Crnogorskog narodnog pozorišta.Naša gošća biće Tajana Nedić iz PR Službe našeg nacionalnog teatra.\n- Naši dežurni reporteri redovno izvještavaju sa terena.Najavićemo jednu zanimljivu publikaciju,a provjerićemo i da li je voda sa izvorišta Mareza za piće i šta su preporuke gradskog preduzeća Vodovod i kanalizacije.\n-Uz servisne informacije, aktuelne priloge, gledaćete i redovne rubrike: Dječiji kutak, PG Servis, Okom gledalaca, Svijet u 5 minuta, Vodič događaja iz kulture....


Mnogo razloga za radost i osmehe: Ministar Siniša Mali čestitao građanima Srbije Novu godinu\nMinistar finansija je podsetio da se posebno vodilo računa o podsticanju rađanja, zbog čega je u novoj godini povećano davanje države za prvo dete na 300 hiljada\nMinistar finansija u Vladi Republike Srbije Siniša Mali danas je čestitao građanima Novu godinu, sa željom da u 2022. pored zdravlja imaju mnogo razloga za radost i osmehe.\n- Za nas nema opuštanja, jer zajedno sa vama, snažno, uz veliki rad i trud možemo postići odlične rezultate, koji su pre svega usmereni na rast životnog standarda. Izvesno je da i nova godina donosi izazove, ali uz ogromnu volju i trud, kao i do sada, oni mogu biti prevaziđeni. Ponovo ostvarujemo najbolje rezultate po pitanju privrednog rasta, koji će i ove godine biti rekordan – 7,5 odsto. Nova godina donosi veće plate u javnom sektoru od sedam do osam odsto, kao i veće penzije za 5,5 procenata. Minimalna cena rada biće uvećana za 9,4 odsto. Država je pripremila i jednokratna davanja koja će biti uplaćena u januaru i februaru, i to medicinskim radnicima po 10.000 i penzionerima po 20.000 dinara- naveo je Mali.\nOn je napomenuo da je pored toga planirana i nova pomoć države od 100 evra za mlade od navršenih 16 do 29 godina. Prijavljivanje će biti moguće od 15. do 30. januara 2022. godine.\n- Ta pomoć pokazuje koliko je naša država jaka, ali i spremna da pomogne u svakom trenutku, za šta je u okviru pomoći od izbijanja pandemije virusa korona, ukupno izdvojeno 8,7 milijardi evra. Nova pomoć, u 2022. godini, dodatno budi optimizam, nadu i veru u bolje sutra, na šta smo posebno ponosni, jer podržavamo našu budućnost- rekao je on.\nMinistar Mali: U budžetu dovoljno para za nove vrste pomoći\nSiniša Mali o navijanju sa Vučićem i maratonima: Bio sam kriv kad je Ronaldo dao gol\nIsplatilo se: Veliki rast BDP-a, a javni dug po evropskom „standardu“\nMinistar finansija je podsetio da se posebno vodilo računa o podsticanju rađanja, zbog čega je u novoj godini povećano davanje države za prvo dete na 300 hiljada, a roditelji će za drugo i treće dete, uz već postojeće mere novčane podrške dobijati dodatnih 100.000 dinara.\nOn je naglasio da Srbija može da ostvari još bolje rezultate, zbog čega su postavljeni visoki ciljevi, koji su jedino u zajedništvu ostvarivi.\n- Zato ulažemo ogromna sredstva u izgradnju naše Srbije, gradimo deset auto-puteva i brzih saobraćajnica, vodovodne i kanalizacione mreže, bolnice, domove zdravlja, škole, počeli smo da gradimo i metro u Beogradu, posle decenija čekanja. Sve ovo vodi ka boljem sutra, ka otvaranju još više radnih mesta i ka ravnomernom razvijanju naše Srbije. Ovo je siguran put ka srećnijoj budućnosti koju zaslužuju naši građani- zaključio je Mali i naglasio da je uveren da će se lepi trenuci nizati, jer veruje da je pandemija virusa pri kraju, te da će za sve nas jedina opcija biti još snažniji napredak.\nLavrov dolazi u Beograd: U utorak na sastanku sa predsednikom Srbije\nSiniša Mali Nova godina čestitka Srbija\nNajnoviji korona presek:


PočetnaVestiMultimedijaFoto aparatiNikon otkazao DL seriju kompaktnih fotoaparata\n14.02.2017 15:01 | 0 Multimedija\nNikon je kreirao DL seriju premium kompaktnih fotoaparata kako bi se takmičio protiv kompanija Sony i Panasonic u ovom segmentu. Međutim, čini se da su stvari krenule po zlu. Nikon je trebalo da pokrene DL seriju u junu prošle godine ali je zbog nekih problema sve odloženo. Ipak, kompanija je sada odlučila da u potpunosti otkaže DL seriju.\nOdlaganje je koštalo skupo Nikon jer su svi njegovi rivali u to vreme objavili nove premium modele. Tržište je već bilo zagrejano, a imajući u vidu dodatnu konkurenciju , Nikon verovatno misli da ovaj poduhvat ne bi bio previše profitabilan pa je odlučio da odustane od DL serije.\nNikon DL premium serija je trebalo da sadrži tri modela sa senzorima od 20,8 megapiksela, a serija je trebalo da ima zoom i superzoom modele. Odluka Nikona da ubije DL seriju dolazi u vreme velikih problema za kompaniju jer se ona nalazi usred restruktuiranja. Ovo je veliki udarac za Nikon jer nema šta da ponudi u mirrorless segmentu a isto tako nema ništa ni u premium kompaktnom segmentu.\nOvo je Samsung Galaxy Tab S3\nSony aplikacija broji kalorije uz pomoć fotografija hrane


Zaneti 10. maja odlazi u istoriju! - Sportske.net\nZaneti 10. maja odlazi u istoriju!\n"Il Kapitano" će se posle 19 godina oprostiti od terena u duelu sa Lacijom. Inter priprema slavlje za legendarnog Argentinca koji će ostati u klubu kao jedan od direktora.\nKada je Havijer Zaneti stigao u Inter niko nije znao o kome se radi. Bile su to velike godine Serije A, kada je ova liga bez ikakve dileme bila najbolja na svetu.\nInter je u leto 1995. doveo Sebastijana Ramberta koga se malo ko danas seća.\n"Mene su kupili usput, niko nije znao šta mogu, i dok smo se na balkonu predstavljali navijačima malo ko je obraćao pažnju. Mislim da nisu očekivali puno", smeje se Zaneti.\nU Argentini ga zovu "Traktor" jer preore teren i uvek je pouzdan, nikad ne staje, bez obzira na prepreku. Debitovao je za Inter u pobedi protiv Vićence, 27. avgusta 1995.\nOdigrao je računajući sva takmičenja preko 800 mečeva za Inter, preko 1000 u karijeri. Sakupio je 145 nastupa za reprezentaciju, ali malo je bilo radosti, s obzirom na kvalitet koji imaju Albiseleste.\n"Moja ljubav za Inter nema granica, ona ničim nije uslovljena", kaže često Zaneti.\nUostalom pod njegovim vođstvom na terenu Inter je 2010. stigao do najvećeg uspeha u istoriji, triple krune.\nAli, stigao je kraj, "Il Kapitano" će se oprostiti, nastaviti u odelu, počinje drugi deo njegove karijere u Interu.\nNaravno da zaslužuje naklon, igrački i svaki drugi primer u Seriji A u poslednje dve decenije. Fudbal, odnosno igra biće siromašnija za velikog sportsmena...


Sednica Odbora za zaštitu životne sredine – predstavljanje prioriteta novoosnovanog Ministarstva za zaštitu životne sredine | Zeleni dijalog\nZelena stolica · 20/07/2017 · Marija Mutić\nSednica Odbora za zaštitu životne sredine – predstavljanje prioriteta novoosnovanog Ministarstva za zaštitu životne sredine\nSednica Odbora za zaštitu životne sredine sazvana je povodom uspostavljanja zasebnog Ministarstva za zaštitu životne sredine i dolaska nadležnog ministra da narodnim poslanicima, članovima odbora predstavi prioritete u svom budućem radu. Sednici su prisustvovale i predstavnice koordinacionog tima mehanizma „Zelena stolica”.\nPredsednik Odbora g. Branislav Blažić rekao je da je veliki korak i uspeh svih, poslanika, civilnog sektora i zainteresovanih strana, što je u ovom sazivu Vlade formirano zasebno Ministarsvo za zaštitu životne sredine. Naglasio je da će biti puno posla u ovom oblasti, a da će Ministarstvo uvek imati partnera u Odboru.\nMinistar Goran Trivan je na početku pozdravio poslanike i predstavnice mehanizma „Zelena stolica”, zahvalio se podršci za osnivanjem zasebnog Ministarstva, kao i dodao da je veoma dugo u ovoj oblasti. Prvi prioritet će biti formiranje tima i adekvtan izbor saradnika na čemu će veoma insistirati, a ocenio je da je u prethodnom periodu administrativni momenat bio prepreka za ozbiljniji napredak u oblasti.\nNaglasio je da pitanje životne sredine nije pitanje politike, već pitanje kulture i pitanje budućnosti ne samo nas već i naše dece. Dodao je da Srbija ima puno ekoloških problema, a da će tokom njegovog mandata prioritet biti otpad, otpadne vode, remedijacija zemljišta i pošumljavanje bez kog se nijedan ključni problem, a tu spadaju i klimatske promene, neće moći rešiti. Da bi Ministarstvo bilo moderno i funkcionalno nedostaju mu svakako sektori za šume i vode, ali da svakako očekujemo saradnju sa drugim sektorima u Vladi, dodao je g. Trivan.\nU svom radu osloniće se na i očekuje podršku i pomoć od ne samo lokalnih samouprava i nadležnog Ministarstva za državnu upravu i lokalnu samoupravu, već i od organizacija civilnog društva, Privredne komore Srbije i svakako Stalne konferencije gradova i opština. Govoreći o problemima sa kojima se suočavamo na lokalnom nivou kao primer je naveo pitanja regionalnih deponija za koje regioni nemaju dovoljno sredstava, a često ni adekvatne podrške, međutim u narednom periodu može se očekivati veće angažovanje Ministarstva u rešavanju ovog problema. Kao primer naveo je grad Beograd gde je za rešavanje pitanja adekvatnog upravljanja otpadom potrebno oko 300 miliona evra, navodeći da se manji gradovi i opštine imaju probleme u realizaciji projekata koji su ovog finansijskog obima. Jedan od ciljeva, kako je naveo, biće praćenje koje su to oblasti u kojima se može dobiti podrška iz EU fondova kako bi se aktivnosti usmerile u tom pravcu. Takođe, najavio je veću podršku Ministarstva opštinama u pripremi projekata i naglasio je da će prve dve godine mandata svakako biti posvećene pripremi projekata.\nFinansijske izmene pre svega u budžetskom sistemu kako bi „zeleni dinar” bio potrošen upravo na oblast zaštite životne sredine biće jedan od najvažnijih prioriteta rada. Ministar je izrazio uverenje da će biti uspešan u razgovorima sa ministrom finansija, a da podršku već ima i od strane evropskih zvaničnika koji su i ranije skretali pažnju da se ova sredstva moraju namenski trošiti.\nNakon izlaganja ministra usledila je diskusija sa članovima Odbora. Narodni poslanik Dejan Nikolić, naveo je da je Odbor za zaštitu životne sredine jedan od retkih gde se poslanici bave baš temom Odbora i to bez političke obojenosti i podela na predstavnike pozicije i opozicije, kao i da očekuje intenzivnu saradnju u daljem radu.\nNarodni poslanik Predrag Jelenković je izneo da je stanje životne sredine na jugu Srbije katastrofalno, kao i da u lokalnim samouprava ova tema institucionalno nije pokrivena. Kao primer je naveo grad Niš gde je posle 15 godina uspostavljen Sekretarijat za zaštitu životne sredine. Ministru je predložio da ukoliko ne postoji mogućnost da u svakoj opštini postoji poseban Sekretarijat koji bi bio zadužen za pitanja životne sredine, postoji osoba koja bi bila zadužena za ovu oblast.\nNarodna poslanica Nada Lazić je izrazila zadovoljstvo što je na čelu Ministarstva osoba koja ima profesionalno iskustvo u oblasti. Dodala je da se ne sme smetnuti sa uma da je ovo oblast u kojoj postoji veliki prostor za zapošljavanje i da se nada da će u svom radu ministar biti fokusiran i taj segment. Takođe, apelovala je da se aktivno radi na tome da Fond za zaštitu životne sredine bude institucionalno nezavistan, jer neke procene pokazuju da se godišnje oko 7 milijardi dinara ne vrati u oblast životne sredine već budu preusmereni na druge budžetske linije i izrazila nadu da će se prestati sa štednjom u oblasti zaštite životne sredine.\nNarodni poslanik Žarko Bogosavljević, zamenik člana Odbora je ukratko predstavio situaciju u ovoj oblasti u gradu Leskovcu i jablaničkom okrugu.\nNarodna poslanica Ivana Nikolić je dodala da je potrebno raditi na lokalu na kapacitetima, a posebno kada su u pitanju inspekcijski poslovi.\nPredsednik Odbora je dao reč predstavnicima civilnog društva, Tanji Petrović koja je deo koordinacionig tima mehanizma „Zelena stolica”, koja je izrazila zadovoljstvo da je prethodno zagovaranje i zajednički uspeh kako samog Odbora tako i predstavnika civilnog sektora urodilo plodom i da sada Srbija ima zasebno Ministarstvo za zaštitu životne sredine. Naglasila je da ohrabruje najava borbe za veća sredstva u ovoj oblasti i za veći Fond za zaštitu životne sredine. Ukratko je ministru predstavila mehanizam učesća civilnog sektora u radu skupštinskog Odbora, trenutno jedinog zvaničnog funkcionalnog mehanizma saradnje u kom postoji kultura dijaloga i saradnje.\nG. Blažić je dodao da je Odbor u prethodnom periodu bio veoma aktivan kroz organizaciju serije javnih slušanja i ministru obećao sve podatke koju su tom prilikom sakupljeni uz nadu da će mu pomoći u radu.\nMinistar Trivan je na kraju naglasio da je neophodna javnost informacija da građani moraju biti obavešteni o stanju životne sredine jer ih se direktno tiče, da će u radu blisko sarađivati sa civilnim sektorom. Da je veoma važno razumeti da ne moramo u svemu da se složimo, ali da moramo uvek da se čujemo.


Dačić: PRIŠTINA IZMIŠLJA i manipuliše brojkama o priznanju - Nova Borba\nIvica Dačić http://www.mfa.gov.rs\nDačić: PRIŠTINA IZMIŠLJA i manipuliše brojkama o priznanju\nMinistar spoljnih poslova Srbije Ivica Dačić rekao je da Priština manipuliše brojkama kada je reč o zemljama koje su priznale jednostrano proglašenu kosovsku nezavisnost, sa željom da to bude podsticaj za neka nova priznanja.\nIvica Dačić je naveo da, dok je Rusija na strani Beograda, Kosovo i Metohija nikada neće postati članica Ujedinjenih nacija.\nNavode prištinskih zvaničnika da oni "neumoljivo idu ka dve trećine" zemalja UN koje su priznale Kosovo (129) ocenjuje kao laži.\n"Kada govorimo o ciframa, psihički je važno da pokušamo da taj broj zemalja svedemo na što manji broj, da bismo sprečili tu vrstu manipulacija. Na tom njihovom spisku se nalaze svakakve tvorevine koje nisu članice UN, npr. Kukova ostrva", rekao je Dačić.\nDodao je da je bio u Argentini, koja ima problem sa Malvinima, za koje se kod nas koristi termin Folklandska ostrva, zbog čega se Argentina ljuti.\n"Velika Britanija je slala svoje ratne brodove da zaštiti svoj teritorijalni integritet na Malvinima, a ona je priznala nezavisnost Kosova i sad nam zameraju. I čuo sam da će Britanija uložiti protest zbog onoga što sam ja pričao u Argentini. A ja ću nastaviti da pričam i dalje. Šta ima oni da protestuju protiv istine?", rekao je Dačić i dodao: "Kako ih nije sramota da otcepe deo naše teritorije, a nemaju taj princip kada je reč o svojim interesima?"\nIstiče da dalje mora da se ide hrabro jer, kako kaže, protivnici nisu laki i reč je o velikim pritiscima velikih sila koje ulažu proteste zemljama koje povlače priznanje.\n"Tu su velike ucene, ali tu su i razne nepristojne ponude, znate da imamo posla sa Pacolijem, koji je milioner", naveo je Dačić.\nUkazao je da, kad Beograd kaže da hoće trajno rešenje, "oni kažu – kakvo rešenje, mi smo rešenje već dobili, a to je nezavisnost".\n"E pa toga nema. Oni kažu – mi ćemo dobiti stolicu u UN, a ja ću upotrebiti narodski izraz, malo sutra će dobiti stolicu", rekao je Dačić i dodao da su mnoge zemlje posle Katalonije shvatile koliki je to problem navodeći da "Katalonija ide putem Kosova i Kurdistan ide putem Kosova".\nGovoreći o unutrašnjem dijalogu o KiM, Dačić je rekao da je on izneo neko svoje stanovište za koje misli da je jedino realno i trajno rešenje u ovom trenutku. "Svako će izneti svoje mišljenje, Srbija neće voditi ratove, ali problem Kosova u smislu nezavisnosti nije rešen", rekao je Dačić.\nKada je reč o gledištima da treba čekati povoljniji istorijski trenutak za rešavanje pitanja KiM, Dačić kaže da čekamo već dvadeset godina.\n"Da nismo čekali, mislim da bismo imalo mnogo bolje rešenje. Nažalost, vreme u ovom trenutku na međunarodnoj sceni neće raditi toliko dobro za nas osim ako ne dođe do tektonskih promena u politici zapadnih sila. Evo primera: Haradinaj je proglasio za praznik dan albanske zastave. Znači sledeće godine Republika Srpska proglašava za praznik dan državnosti Srbije. Sada niko nije ništa rekao na tu temu", rekao je Dačić.


Direktor RHMZ nam otkriva hoće li danas vejati – Čivijaš Radio Šabac\nU nedelju, 23. 01. 2022 god., slab sneg se očekuje povremeno u brdsko-planinskim predelima, ali slabijeg intenziteta u odnosu na subotu. Na planinama će doći do povećanja visine snežnog pokrivača za 2 do 5 cm, dok će se u Vojvodini i Timočkoj Krajini zadržati suvo, sa sunčanim intervalima. Najniža temperatura od -9 do -3, (u Beogradu oko -4), a najviša od -1 do 3, u Beogradu oko 1 stepen, otkriva nam u svojoj prognozi direktor Republičkog hidrometeorološkog zavoda dr Jugoslav Nikolić.\nTokom većeg dela naredne sedmice (24 – 30. 01. 2022 god.) ne očekuju se značajnije padavine na području Srbije. U većini mesta će biti suvo sa povremenim sunčanim intervalima, a provejavanje slabog snega biće moguće tek ponegde u planinskim predelima. Zbog priliva osetno hladnijeg vazduha iz severne i severoistočne Evrope, u prvom delu sedmice očekuju se umereni i jaki jutarnji mrazevi, dok će dnevna temperatura u ponedeljak i utorak biti malo ispod 0 stepeni (ledeni dani), a zatim u manjem porastu. Na području Beograda jutarnji mraz biće intenziteta od -10 do -6 stepeni (24. i 25.01.), na području Srbije lokalno i do -15 stepeni, dok će u drugom delu sedmice mraz početi da slabi.\nOd srede do kraja nedelje (26 – 30.01.) u Beogradu slab jutarnji mraz (od -4 do 0 stepeni), dok će na području Srbije lokalno biti i mraza umerenog intenziteta (do -9 stepeni).\nNovo prolazno naoblačenje sa snegom očekuje se krajem meseca (31. 01. 2022 god.), kada je moguće povećanje visine snežnog pokrivača za 5 cm.


Status Novosti i Politike do kraja godine\nStravična saobraćajna nesreća u Turskoj, ima poginulih i povređenih\nBeta 20. septembra 2016. 10:00\nDo kraja godine konačno će se znati vlasnička struktura u „Novostima“ i „Politici“, a uskoro će biti doneta i konačna odluka o agenciji Tanjug, izjavio je ministar kulture i informisanja Srbije Vladan Vukosavljević.\nOn je za današnje izdanje „Večerenjih novosti“ rekao da je situacija u obe novinske kuće prilično zamršena i da će ministarstvo s drugim državnim organima pokušati da utvrdi činjenično stanje.\n„Sada je zaista teško dati neki precizan uvid, jer su neki procesi bili skroviti. Zato je i prošlo nekoliko godina, a da ovi slučajevi nisu do kraja ispitani. Ali ne možemo da istupimo sa načelnim pretpostavkama pre nego što utvrdimo jasne činjenice. Tek tada možemo napraviti koncepciju i ponuditi rešenja“, rekao je Vukosavljević.\nNa pitanje da li će država potpuno izaći iz medija, on je rekao da je taj proces otpočeo, ali da je prerano za konačne sudove.\nKako je dodao, ta tema će biti predmet analize i za nekoliko meseci će izaći u javnost s konačnim predlozima, i dodao da su sve mogućnosti otvorene.\n„To može biti novi model, može biti model prihvatanja načelnih principa EU, a može biti i neki treći. I u zemljama EU postoji nekoliko principa. Razmatramo kako je to rešeno u Hrvatskoj, Bugarskoj, Sloveniji, Francuskoj i Nemačkoj. Rano je za ocenu koji je od tih modela najbolji“, rekao je Vukosavljević.\nOn je naveo da će u interesu države i srpskih medija model biti brzo izabran.\nNa pitanje da li Tanjug, ako se odluči da je Srbiji potrebna državna agencija, može da nastavi rad ili će biti formirana neka nova informativna agencija, Vukosavljević je rekao da će se o tome tek odlučivati.\n„Ako država ima svoj vlasnički interes, može da pomaže opstanku pouzdanih i kvalitetnih medija. Ali država ne može da bude igrač u tržišnoj utakmici i da svojim učešćem opredeljuje kvalitet, pouzdanost i poverenje čitalaca. Država nije regularni faktor tiraža. Na tržištu vladaju druga pravila“, rekao je Vukosavljević.\nTanjug je odlukom vlade prestao da radi 31. oktobra 2015. godine. Ta novinska agencija, medjutim, i dalje emituje vesti, koristeći prostor i opremu koju je koristila i pre odluke o ukidanju.\nGovoreći o konkursima na kojima se odredjuju budžetska sredstva za medije, Vukosavljević je rekao da će to biti predmet detaljne analize i da će nastojati da u narednom periodu dosta pažnje posvete sastavu komisije i kriterijumima, da rezultati konkursa u najvećoj mogućoj meri, mogu da izdrže sud objektivne javnosti.\nSPS: Vučićeva poseta Kosovu – čin za istorijsko poštovanje\nBivši poslanik Skupštine Kosova traži od OEBS da reaguje na pretnje političarima\nPredsedništvo DSS: Na beogradske izbore DSS izlazi samostalno\nVučić: Razmenjivaćemo informacije, sačekaćemo rezultate istrage\nStefanović: MUP će u 2018. primiti oko 150 vatrogasaca-spasilaca\nVučić danas na Kosovu i Metohiji\nAmerički senator: Prepustili smo Zapadni Balkan Rusiji\nSPS: Vučićeva poseta Kosovu – čin za istorijsko…\nBivši poslanik Skupštine Kosova traži od OEBS da reaguje na…\nPredsednik Vučić položio venac na mestu ubistva Olivera…\nPredsedništvo DSS: Na beogradske izbore DSS izlazi…\nVučić: Razmenjivaćemo informacije, sačekaćemo rezultate…\nŽivot je neshvatljivo čudo, jer se neprestano topi i osipa, a ipak traje i stoji čvrsto.


Beta\t 23. septembra 2015. 21:50\n“Zatvaranje granica nikada nije rešenje a u tom delu kontinenta ovakav postupak može ponovo izazvati mučna osećanja koja nam u ovom trenutku nisu potrebna. Zajedno kao Evropljani, u državama članicama i van njih, a naročito na Zapadnom Balkanu, moramo da se izborimo s velikim prilivom izbeglica i migranata. Zato se nadam da će granica biti otvorena, između ostalog zbog nesmetanog protoka robe ali i zbog upravljanja prilivom izbeglica”, rekla je Federika Mogerini novinarima.\nOna je izrazila očekivanje da će njeni razgovori s Vučićem i Milanovićem navesti dvojicu premijera “na zajednički rad sa ciljem rešavanja zajedničkog problema sa kojim je suočen ceo region”.\n“Potrebni su nam zajednički rad i zajednička rešenja”, ocenila je Visoka predstavnica EU za spoljnu politiku i bezbednost.


"Da bih ostao prvi, moram biti ispred njega" | TRKE.rs\nValentino Rossi je odlučan da zadrži prvu poziciju u šampionatu, ispred klupskog kolege Jorge Lorenza i nakon trke u Holandiji koja se vozi u subotu.\nDoktor nam je pružio odličnu trku u Katalunji, gde je sa sedme startne pozicije, stigao do zasluženog drugog mesta, a na Assenu, na kome ima samo jedan cilj – biti ispred Lorenza, ima šest pobeda u MotoGP klasi i po jednu u klasama 125cc i 250cc.\n„U Holandiji ćemo imati jednu dobru trku. Posle sedam trka, razlika između Jorgea i mene je samo jedan poen i da bih ostao na prvoj poziciji, moram biti ispred njega na cilju, što neće biti lako jer je on u odličnoj formi. Međutim, srećan sam posle trke u Barseloni, jer je pobeda bila veoma blizu.“ rekao je Rossi za MotoGP.com.\nOn je dodao da je Assen jedna od njegovih omiljenih staza, na kojoj je imao dobre trke. Takođe kaže i da će konkurenti učiniti sve, kako bi bili ispred Yamahinog dvojca, te da je akcenat na kvalifikacijama.\nEspargaro: „Katedrala je jedna od mojih najboljih staza“


Knežević i Mandić se susreli sa predsjednikom ruske Dume i njegovim saradnicima – DNP\nKnežević i Mandić se susreli sa predsjednikom ruske Dume i njegovim saradnicima\nLideri Nove srpske demokratije Andrija Mandić i Demokratske narodne partije Milan Knežević susreli se sa predsjednikom ruske Dume Sergejem Nariškinim, potpredsjednikom Sergejem Željaznjakom, predsjednikom odbora za spoljne poslove Dume Aleksejem Puškovim i šefom departmana za međunarodnu saradnju Mihailom Paškovim.\nPredsjednik DUME je saopštio da Rusija crnogorski narod doživljava kao bratski, za koji ga vezuju neraskidive istorijske veze, i da mu je jasno da se većina građana Crne Gore protivi ekonomskim sankcijama koje je crnogorski režim uveo Rusiji, kao i što se protive učlanjenju Crne Gore u NATO. Upoznat sa aktuelnim političkim dešavanjima u Crnoj Gori, predsjednik DUME je još jednom saopštio stav da se Rusija protivi daljem širenju NATO alijanse, i da odluku o učlanjenju Crne Gore u ovaj savez jedino mogu donijeti građani na referendumu.\nPredsjednik NSD-a Andrija Mandić je izjavio da priznanje lažne države Kosovo i crnogorske sankcije Ruskoj Federaciji predstavljaju dvije najsramnije odluke u istoriji Crne Gore. Nova Vlada u kojoj neće biti Mila Đukanović će izgraditi nove odnose i ukinuti ovu anticrnogorsku odluku. Mandić je još jednom ponovio većinski stav crnogorskih građana da Crna Gora pored Srbije, nema bliže i bratskije države od Rusije sa kojom nas veže 300 godina prijateljstva, i da u budućnosti moramo učiniti sve da poboljšamo odnose sa našim istorijski dokazanim saveznikom.\nPredsjednik DNP-a Milan Knežević je zahvalivši se na pozivu, obrazložio koncept vojne neutralnosti Crne Gore koju bi garantovale Rusija i NATO, ali i naglasio da ovaj bezbjednosni koncept može biti i formula za stabilnost na Balkanu, koja bi u formi saveza obuhvatila pored Crne Gore, još i Srbiju,BiH i Makedoniju. Time bi se kroz savez vojno neutralnih država stvorile značajne pretpostavke za ekonomska ulaganja i razvoj ovih zemalja. Knežević je još jednom saopštio stav DF- a da neće učestvovati u rekonstruisanoj vladi Mila Đukanovića, niti će biti alibi za ustavno nasilje i političku korupciju koji i održavaju Đukanovićevu vladu. Knežević je posebno istakao značaj ekonomskih odnosa dvije zemlje i predložio da se u cilju njihovog poboljšanja organizuje zajednička konferencija u Podgorici gdje bi se detaljno razmotrili svi potencijali ekonomske saradnje dvije države.\nPotpredsjednik DUME Sergej Željeznjak se zahvalio na sugestijama i idejama koje bi unaprijedile odnose Crne Gore i Rusije, izrazivši spremnost za nastavkom saradnje koja će biti u interesu obje države, posebno u projektu Balkanske Švajcarske koji bi Crnu Goru veoma brzo stavio na čelo najrazvijenih država Zapadnog Balkana.\nAdministrator DNP\t2016-02-02T09:59:53+01:00\tFebruary 2nd, 2016|